<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000141">O-000141/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96825">Norica Nicolai</PERSON>, <PERSON ID="97019">Ivo Vajgl</PERSON>, <PERSON ID="97230">Kristiina Ojuland</PERSON>, <PERSON ID="4335">Marielle De Sarnez</PERSON>, <PERSON ID="96945">Marietje Schaake</PERSON>, <PERSON ID="4274">Olle Schmidt</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000141">Teema: Olukord Mägi-Karabahhis</OBJECT><CONTENT><PARA>Möödunud kuudel on Mägi-Karabahhi pikaleveninud konfliktile lahenduse otsimist saatnud vaid piiratud edu, hoolimata mitmest hiljuti toimunud kõrgetasemelisest kohtumisest, millel mõlemad pooled kohustusid rahumeelselt lahendama kõik Mägi-Karabahhi konfliktiga seotud vaidlusalused küsimused ja kindlustama konfliktipiirkonnas kehtivat vaherahu.</PARA><PARA>On teateid, mille kohaselt nii Armeenia kui Aserbaidžaan on ostnud uut relvastust. Selline õhkkond ei soodusta leppimise edendamist ning suurendab pingeid kogu Lõuna-Kaukaasias.</PARA><PARA>Oma Euroopa naabruspoliitikat käsitlevas 25. mai 2011. aasta teatises väljendab komisjon valmisolekut suurendada oma kaasatust konflikti reguleerimise vormides, kus EL ei ole veel esindatud, näiteks Euroopa Julgeoleku- ja Koostööorganisatsiooni (OSCE) Minski grupis, mis tegeleb Mägi-Karabahhi konflikti lahendamisega. Teatises viidatakse ka ELi kavatsusele toetada tõhusamalt meetmeid lahkulöönud territooriumidega usalduslike suhete ja kontaktide loomiseks, konfliktide lahendamiseks tehtavaid rahvusvahelisi jõupingutusi ja struktuure ning lahenduste elluviimist, kui selleks õige aeg käes on.</PARA><PARA>Kas kõrge esindaja ja komisjoni asepresident on valmistanud ette konkreetsed ettepanekud selle kohta, kuidas EL kavatseb etendada suuremat rolli OSCE Minski grupis ja tõhusamalt toetada Mägi-Karabahhi konflikti kestlikku lahendust? Milliseid meetmeid kavatseb Euroopa Liit võtta, et hoida ära konflikti mis tahes ägenemine? Kas EL on töötanud välja kriisiolukorra strateegia juhuks, kui üks konflikti osalistest rikub Biškekis sõlmitud relvarahukokkulepet?</PARA></CONTENT></QUEST>