<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0186">O-0186/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96993">Lorenzo Fontana</PERSON>, <PERSON ID="21817">Mario Borghezio</PERSON><BRK/>fraktsiooni <GRPOL GRPOLID="2960">EFD</GRPOL> nimel</TI-AUTHOR></TI><OBJECT OBJID="OBJ0186">Teema: Üleujutused Venetos, Euroopa Solidaarsusfondi kasutuselevõtmine ja ELi edasised meetmed loodusõnnetuste ennetamisel</OBJECT><CONTENT><PARA>Novembri esimestel päevadel Põhja-Itaaliat, eeskätt Veneto maakonda, tabanud tugevad vihmasajud põhjustasid üleujutusi ja tekitasid tohutut kahju avalikule ja erasektorile, põllumajandusele, infrastruktuuridele ning kümnetele tuhandetele hoonetele ja elamutele. Praegu on hädaolukorras 121 kommuuni ja kahjusid on kandnud 500 000 inimest. Hädaolukorrast põhjustatud kahju täpne ulatus ei ole veel teada, kuid esimeste hinnangute kohaselt on selle suurus enam kui miljard eurot.</PARA><PARA>Kas komisjon võiks eelmainitut arvesse võttes kasvõi ligikaudselt öelda, kui palju kulub aega määruse (EÜ) nr 2012/2002 artiklis 4 ja artikli 5 lõikes 1 sätestatu rakendamiseks ja vahendite tegelikuks kasutuselevõtuks pärast seda, kui kord Itaalia valitsus on esitanud Euroopa õigusaktide kohase solidaarsusfondilt abi saamise taotluse?</PARA><PARA>Kas komisjon võiks mitteametlikult ja ligikaudseltki öelda, millises ulatuses saab Euroopa Solidaarsusfondi kasutusele võtta üleujutustes kannatanud Veneto maakonna toetuseks?</PARA><PARA>Kui võtta arvesse viimaste aastate üha sagedasemate ja hävitavamate üleujutuste tekitatud tohutut kahju liikmesriikides, siis kas komisjon kavatseb lähiaastatel näha ette konkreetseid meetmeid või tegevuskavasid hüdrogeoloogiliste ohtude ennetamiseks ja nendele reageerimiseks?</PARA></CONTENT></QUEST>