<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0046">O-0046/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="96737">Nicole Kiil-Nielsen</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="1946">Annemie Neyts-Uyttebroeck</PERSON>, <PERSON ID="96874">Alexandra Thein</PERSON>, <PERSON ID="97019">Ivo Vajgl</PERSON>, Baroness <PERSON ID="4529">Sarah Ludford</PERSON>, <PERSON ID="96692">Leonidas Donskis</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="96858">Marie-Christine Vergiat</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ0046">Teema: Iisraeli valitsusväliseid organisatsioone käsitlev seaduseelnõu</OBJECT><CONTENT><PARA>14. veebruaril 2010 toimus Iisraeli valitsuses hääletus, mille tulemusena otsustati toetada seaduseelnõud „Välismaistelt poliitilistelt ühendustelt saadava abi avalikustamisnõue – 2010”. Kõnealune seaduseelnõu läbis 17. veebruaril 2010 Iisraeli parlamendi Knesseti täiskogul esialgse hääletuse ning peaks varsti lõplikule hääletamisele tulema.</PARA><PARA>Kodanikuühiskonna organisatsioonid on väljendanud tõsist muret selle seaduseelnõu pärast, mille kohaselt tuleb erakondade registrisse kanda kõik Iisraelis „poliitiliseks tegevuseks” välismaise rahalise abi saajad. Seaduseelnõu poliitilise tegevuse määratlus on ebaselge, see hõlmab kõiki tegevusi, mille eesmärk on mõjutada Iisraeli avalikku arvamust või mis tahes valitsusasutuse töötajat seoses Iisraeli Riigi sise- või välispoliitika küsimustega.</PARA><PARA>Kui kõnealune seaduseelnõu vastu võetakse, mõjutab see Iisraelis ja okupeeritud Palestiina aladel paljusid kodanikuühiskonna organisatsioone, sealhulgas keskkonna- ja rahurühmitusi ning inimõiguste eest võitlevaid organisatsioone. Kuigi suur enamus asjaomastest organisatsioonidest on juba ühendustena registreeritud ning esitavad korrapäraselt aruandeid oma rahaliste vahendite kohta, tagades täieliku läbipaistvuse, võib nende organisatsioonide liigitamine erakondade alla muuta need üldsuse silmis mitteõiguspärasteks, suurendada nende tegevuse üle teostatavat riiklikku järelevalvet ja kahjustada nende heategevuslikku/maksuvaba staatust, mis võib omakorda muuta võimatuks välismaiste rahastajate edaspidise abi andmise. Seaduse rikkumine võib kaasa tuua trahvi või isegi vangistuse.</PARA><PARA>Euroopa Parlament väljendas oma 10. märtsi 2010. aasta resolutsioonis (<ANCHOR ID="1" FAMILY="TA" TYPE="P7-TA" YEAR="2010" NUMBER="0054">P7_TA(2010)0054</ANCHOR>) muret surve pärast, mida avaldatakse valitsusvälistele organisatsioonidele, kes aitasid kaasa Goldstone’i raporti koostamisele ja osalesid selle alusel algatatud uurimistes, ning kutsus kõigi osapoolte ametivõime üles hoiduma nende organisatsioonide tegevust piiravatest meetmetest. </PARA><PARA>Võttes arvesse asjaolu, et EL annab Iisraeli inimõigusorganisatsioonidele otsest rahalist abi ning tegutseb vastavalt omaenda suunistele inimõiguste kaitsjate kaitse kohta, siis kuidas reageerib eespool nimetatud seaduseelnõule kõrge esindaja ja komisjoni asepresident? Millised võivad olla selle õigusakti vastuvõtmise tagajärjed Euroopast saadavatele rahalistele vahenditele ning kuidas see mõjutab Iisraeli ja Palestiina kodanikuühiskonna organisatsioone? Milline on selle õigusakti mõju ELi ja Iisraeli suhetele, eelkõige assotsieerimislepingu seisukohast?</PARA></CONTENT></QUEST>