<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000045">O-000045/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="28266">Sophia in 't Veld</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000045">Teema: ELi ühise ümberasustamisprogrammi loomine pagulastele</OBJECT><CONTENT><PARA>ÜRO pagulaste ülemvoliniku hinnangul tuleb igal aastal kolmandasse riiki ümber asustada umbes 200 000 pagulast. Kuigi igal aastal asustatakse Ameerika Ühendriikidesse, Kanadasse, Austraaliasse, Brasiiliasse ja Tšiilisse ümber umbes 100 000 pagulast, kasutatakse Euroopasse ümberasustamist vähe. Praegu tegeleb ümberasustamisega kümme liikmesriiki, mis tähendab, et EL võtab igal aastal vastu vaid kokku umbes 4500 pagulast.</PARA><PARA>Kodanikuvabaduste, justiits- ja siseasjade komisjon toetas oma 23. veebruari 2010. aasta istungil mõtet luua ambitsioonikas ELi ümberasustamisprogramm ja esitas kaks raporti projekti, millest üks käsitles Euroopa Komisjoni teatist ELi ümberasustamisprogrammi kohta ja teine kavandatud ettepanekuid Euroopa Pagulaste Fondi muutmiseks. Mõlemad raportid võeti 2010. aasta mais suure häälteenamusega vastu ning komisjoni, nõukogu ja Euroopa Parlamendi vahel valitses raportite poliitilise sisu osas tõeline üksmeel.</PARA><PARA>Peaaegu aasta pärast parlamendis toimunud hääletust (ning kuna esimese lugemise lõpuleviimiseks ei ole tähtaega kehtestatud) ootame me ikka veel, et nõukogu kaasotsustamismenetluse lõpule viiks. Tuleb märkida, et oleme juba kaotanud ühe aasta nende ELi liikmesriikide rahalises toetamises, kes on nõus uute riikidena pagulasi võtma. </PARA><PARA>Võttes arvesse praegust olukorda Põhja-Aafrikas, kus mõned pagulaslaagritest asuvad, on olulisem kui kunagi varem, et EL algataks ümberasustamisprogrammi.</PARA><PARA>Siit küsimus: kas nõukogu kavatseb arvata kaasotsustamismenetluse lõpuleviimise oma prioriteetide hulka?</PARA></CONTENT></QUEST>