<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0048">O-0048/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28267">Josep Borrell Fontelles</PERSON> <COMMITTEE COMMID="809">Arengukomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0048">Teema: Rahvusvaheline leping kassettlahingumoona keelustamiseks, jätkuna Oslo deklaratsioonile</OBJECT><CONTENT><PARA>Pärast Oslo deklaratsiooni vastuvõtmist 23. veebruaril 2007, mis kutsus üles sõlmima rahvusvahelist lepingut kassettlahingumoona keelustamiseks, ja sellele järgnenud Lima kassettlahingumoona konverentsi 24.–25. mail 2007 on umbes 80 riiki otsustanud toetada protsessi, mis viib sellise lepingu sõlmimiseni, sealhulgas peaaegu kõik ELi liikmesriigid. Belgia korraldab sellel teemal kõrgetasemelise piirkondliku kohtumise 2007. aasta oktoobri lõpus. Detsembris toimub kolmas ülemaailmne konverents Viinis, jätkuna Oslo ja Lima kohtumistele. <BRK/></PARA><PARA>Milliseid algatusi on nõukogu   teinud järgimaks Euroopa Parlamendi varasemaid Oslo protsessi toetavaid   resolutsioone, eeskätt 16. novembri 2006. aasta resolutsiooni bioloogiliste   ja toksiinrelvade keelustamise konventsiooni (BTWC), kassettpommide   ning tavarelvade kohta <ANCHOR ID="1" FAMILY="TA" TYPE="P6-TA" YEAR="2006" NUMBER="0493">P6_TA(2006)0493</ANCHOR>, mis palus ELil toetada algatust   „kõikehõlmava ja tõhusa konventsiooni kehtestamiseks, millega keelustataks   kassettlahingumoon kogu maailmas”? <BRK/></PARA><PARA>Kas nõukogul on kavas   osaleda nii Brüsseli kui Viini kohtumistel ja millise panuse kavatseb   nõukogu nendel kohtumistel anda? Kas nõukogu kavatseb valmistada ette   ühise seisukoha, mis oleks aluseks nimetatud panusele? <BRK/></PARA><PARA>Milliseid algatusi on   nõukogu teinud tagamaks, et erinevad liikmesriigid järgiksid kassettpommide   keelustamisel Austria ja Belgia eeskuju, ning tagamaks rahvusvahelisel   tasandil, et need riigid, kes ei ole Oslo deklaratsioonile veel alla   kirjutanud, seda teeksid, nagu nõuab Euroopa Parlament oma 26. aprillil   2007 vastu võetud resolutsioonis, mis käsitleb inimõigusi maailmas 2006.   aastal ja ELi poliitikat selles küsimuses?</PARA></CONTENT></QUEST>