<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000034">O-000034/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28354">Jan Březina</PERSON>, <PERSON ID="28352">Zuzana Roithová</PERSON>, <PERSON ID="28120">Simon Busuttil</PERSON>, <PERSON ID="39724">Csaba Sógor</PERSON>, <PERSON ID="4271">Elisabeth Jeggle</PERSON>, <PERSON ID="39722">Sebastian Valentin Bodu</PERSON>, <PERSON ID="96823">Petru Constantin Luhan</PERSON>, <PERSON ID="96824">Monica Luisa Macovei</PERSON>, <PERSON ID="96702">Elena Oana Antonescu</PERSON>, <PERSON ID="96848">Mariya Nedelcheva</PERSON>, <PERSON ID="96814">Elena Băsescu</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000034">Teema: Kanada viisanõue Tšehhi, Rumeenia ja Bulgaaria kodanikele</OBJECT><CONTENT><PARA>Praegune olukord seoses Kanada viisanõudega Tšehhi, Rumeenia ja Bulgaaria kodanikele kahjustab ELi ühist viisapoliitikat, mis põhineb vastastikkuse põhimõttel ja mille eesmärk on edendada kõigi ELi kodanike vaba liikumist. Ei tohiks olla kahtlust, et komisjon on selles küsimuses ELi kodanike ja liikmesriikide poolel. Kui see aga nii pole, kardame, et ELi ühine viisapoliitika kaotab oma mõtte.</PARA><PARA>Seepärast nõuame tungivalt komisjoni kiiret sekkumist, et taastada ja kindlustada vastastikune viisavabadus. Tulenevalt oma vastutusest ELi ühise viisapoliitika eest on komisjon volitatud ja suuteline võtma tõhusaid meetmeid.</PARA><PARA>1. Kuidas hindab komisjon ELi senist tulemuslikkust kõnealuse probleemiga tegelemisel?</PARA><PARA>2. Milline on komisjoni seisukoht seoses Kanada püüetega siduda viisanõude tühistamine mitmete eeltingimustega, nagu Kanada varjupaigasüsteemi reform, varjupaigataotlejate arvu vähenemine või vähemuste integratsioonipoliitika asjaomases ELi liikmesriigis? Kas komisjon peab antud küsimuses piisavaks, et Kanada on lubanud oma varjupaigapoliitika vaid üle vaadata?</PARA><PARA>3. Kas komisjon plaanib suurendada survet Kanadale, et viimane astuks reaalseid samme viisanõude kaotamise suunas? Kui jah, siis milliste meetmetega komisjon seda teha kavatseb, eelkõige pidades silmas Tšehhi Vabariigis toimunud Kanada teabekogumismissiooni eeldatavaid tulemusi?</PARA><PARA>4. Milliseid konkreetseid samme plaanib komisjon astuda selleks, et rakendada ELi ja Kanada 2010. aasta tippkohtumise avaldust, milles muu hulgas lubati kõrvaldada viimased takistused viisavaba reisimise võimaldamiseks kõikidele ELi kodanikele?</PARA><PARA>5. Mida kavatseb komisjon ette võtta tõuketeguritega, nagu romade vähemuse kohtlemine Euroopa Liidus?</PARA></CONTENT></QUEST>