<QUEST><TI><TI-INTRO>SUULINE KÜSIMUS <QREF QID="H-2010-0192">H-0192/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0192">Teema: Avatud koordineerimismeetodi kasulikkus ja tõhusus ELi liikmesriikides</OBJECT><CONTENT><PARA>Avatud koordineerimismeetod loodi ELi strateegiliste eesmärkide täitmiseks avaliku poliitika valdkondades. Meetod pidi põhinema ELi tasandil põhisuuniste ja näitajate väljatöötamisel, liikmesriigi tasandil konkreetsete meetmete ja kvantitatiivsete eesmärkide kindlaksmääramisel, hindamistel, aruannetel, tegevuskavadel, tulemuste võrdlemisel, hinnangu andmisel, vastastikusel hindamisel ja heade tavade vahetamisel. Hinnates avatud koordineerimismeetodi tulevikuväljavaateid ELi tasandil, tuleb rõhutada, et Lissaboni strateegias ette nähtud eesmärke ei ole täielikult ellu viidud. Kui võtta arvesse ebaühtlust kõnealuse strateegia rakendamisel eri liikmesriikides, tekib kahtlus selle meetodi kasulikkuse osas. Kui ELi või liikmesriikide sisemised näitajad kalduvad jätkuvalt oluliselt kõrvale ELi strateegiates kindlaks määratud eesmärkidest, annab see veel kord tunnistust avatud koordineerimismeetodi kasutuse ja ebatõhususe kohta.</PARA><PARA>Kas komisjon ei arva, et avatud koordineerimismeetod on iseenesest nõrk ja selle mõju on liikmesriikides toimemehhanismide nõrkuse tõttu väike? Kas kõnealune meetod on kasulik? Kuidas oleks selle abil konkreetsemalt võimalik vähendada vaesust, võidelda sotsiaalse tõrjutuse vastu, tõhustada sotsiaalkaitsemeetmeid, tugevdada majandust ja suurendada tööhõivet liikmesriikides? Milline on komisjoni seisukoht kogu ELis siduvate sotsiaalsete miinimumnõuete kehtestamise osas?</PARA></CONTENT></QUEST>