<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0094">O-0094/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>fraktsiooni <GRPOL GRPOLID="2960">EFD</GRPOL> nimel</TI-AUTHOR></TI><OBJECT OBJID="OBJ0094">Teema: Isa Luigi Padovese mõrv Iskenderunis</OBJECT><CONTENT><PARA>Neljapäeval, 3. juunil mõrvati roomakatoliku kiriku piiskop Anatoolias, Püha Tooli apostellik vikaar Türgis ja Türgi Piiskoppide Konverentsi president isa Luigi Padovese jõhkralt neli aastat tema autojuhiks olnud 26-aastase türklase Murat Altuni poolt.</PARA><PARA>Türgi ametivõimud eitasid koheselt juhtumi mis tahes seost religioossete põhjustega, süüdistades traagilises sündmuses noore mehe oletatavat vaimuhaigust.</PARA><PARA>Kuid mõningase uue teabe tõttu näib, et kaaluda tuleks siiski esialgset versiooni: pealtnägijad annavad tunnistusi, millega kinnitatakse religioosse ja poliitilise mõrva teooriat. Olles vaimulikul pea peaaegu maha raiunud, olevat noormees hüüdnud „Ma tapsin suure saatana, Allah on võimas”. Lisaks tunnistas ta, et olevat kuriteo sooritanud pärast "jumalikku ilmutust”. See tunnistus aitaks kinnitada tõelise „rituaalse mõrva” hüpoteesi, mitte vaimset häiret, mida noor mõrvar ei suuda ühegi meditsiinilise või dokumentaalse tõendiga tõestada. See traagiline juhtum on siiski üksnes viimane Türgis viimaste aastate jooksul toime pandud religioossete vägivallajuhtumite murettekitavas sarjas.</PARA><PARA>Kas komisjon on ühenduses Türgi ametivõimudega, et saada teada täpseid asjaolusid sündmuse kohta, mis on šokeerinud ja vihastanud maailma avalikkust, olles seni kõige tõsisem kristlusevastane vägivallaakt, mis on puudutanud roomakatoliku kiriku juhtkonda Türgis?</PARA><PARA>Arvestades, et hiljaaegu on Türgi ametivõimud sarnaste juhtumite puhul kõigepealt arvanud need agressorite ja mõrvarite oletatava vaimuhaiguse süüks, kuid hiljem on tõestatud nende asjaolude seotust rahvusäärmuslaste ja islamiäärmuslaste rühmitustega, kas komisjon kavatseb nõuda Türgi ametivõimudelt eespool nimetatud traagilise sündmusega seoses nõuetekohase uurimise läbiviimist?</PARA><PARA>Kas komisjon on seisukohal, et Türgi ametivõimude käitumine viimastel aastatel usuliste ja etniliste vähemuste suhtes toime pandud arvukate tõsiste vägivallajuhtumitega seoses on kooskõlas ühenduse õigustikuga, mis on vajalik tingimus Euroopa Liiduga liitumiseks?</PARA></CONTENT></QUEST>