<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0089">O-0089/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1038">Karl-Heinz Florenz</PERSON> <COMMITTEE COMMID="815">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0089">Teema: Strateegia gripipandeemia vastu</OBJECT><CONTENT><PARA>WHO andmeil on gripipandeemia puhkemise tõenäosus väga suur, kuigi selle täpset algust pole võimalik ennustada. Pandeemia tõenäoliseks allikaks oleks ülimalt patogeenne linnugripi viirus, mille muteerumise või inimese gripiviirusega kombineerumise tulemuseks võib olla ülinakkav viirus, mille eest olemasolevad vaktsiinid ei kaitse ja mille vastu on seetõttu vaja &quot;uut&quot; vaktsiini. Juhul, kui peaks puhkema pandeemia:</PARA><PARA>Milliseid meetmeid on komisjon võtnud rahvatervise kaitsmiseks Euroopa Liidus? Millised riigid ei ole komisjonile veel oma valmidusplaane esitanud? Millised on kogu ühendust hõlmava vastutegevuse peamised elemendid ja selles osalejad? Kuidas tagab komisjon viivitamatu teabevahetuse naabermaadega?</PARA><PARA>Kuidas suudab komisjon tagada uute vaktsiinide ja viirusevastaste ravimite kiire tootmise piisavates kogustes ning nende järgneva õiglase jaotamise? Milliseid meetmeid soovitab komisjon seoses ELi kodanike liikumisega, et takistada pandeemia levimist?</PARA><PARA>Kuidas tagab komisjon Haiguste Ennetamise ja Tõrje Euroopa Keskuse (ECDC) tõhusa rolli? Milliseid meetmeid on komisjon võtnud teiste ühenduse valvelolekusüsteemide ühendamiseks ECDC, WHO ja muude Euroopa või rahvusvaheliste võrgustike ja asutustega? </PARA><PARA>Kas komisjon näeb ette üldise kommunikatsioonistrateegia vastuvõtmist, et kindlustada täpse ja teadusliku teabe avalik kättesaadavus, vältimaks paanikat ja tagamaks õigete hügieenimeetmete rakendamist?</PARA><PARA>Kas komisjon on koostanud plaane asutuste jaoks, kuhu on koondunud suur hulk inimesi? Kas komisjon on koostanud situatsiooniplaani oma ametiruumide jaoks Brüsselis ja Luxembourgis?</PARA></CONTENT></QUEST>