<QUEST VERSION="2"><TI><TI-INTRO>Infotunni küsimus <QREF QID="H-2011-000004">H-000004/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 jaanuar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000004">Teema: Kas Euroopa Liit tunnustab natse?</OBJECT><CONTENT><PARA>ÜRO Peaassamblee võttis 21. detsembril 2010 juba teist aastat järjest vastu resolutsiooni, milles mõistetakse hukka nende ülistamine, kes on kuulunud fašistlikku Waffen SSi leegioni, osalenud natsliku mineviku ja natsismi rehabiliteerimise meeleavaldustel, monumentide püstitamisel natside ja nende kaasosaliste auks, fašismi ja natsismi vastu võidelnute meenutuseks rajatud mälestusmärkide rüvetamisel või hävitamisel ja fašistliku barbaarsuse ohvrite säilmete väljakaevamisel või kõrvaldamisel. Resolutsioon võeti vastu ÜRO liikmesriikide valdava häälteenamusega (129 poolthäält), kuid juba teist korda järjest lükkasid selle tagasi Ameerika Ühendriigid, keda toetasid kõik need ELi liikmesriigid, kes jäid erapooletuks.</PARA><PARA>Kas ELi liikmesriikide erapooletuks jäämine annab tunnistust sallimisest või vaikivast toetusest natslike sõjakurjategijate kaasosaliste ülistamisele ja rehabiliteerimisele, millel mitmes ELi liikmesriigis lastakse vabalt toimuda, samal ajal kui sagenevad rünnakud fašismi vastu võidelnud veteranide, kommunistide ja kommunistlike parteide vastu ? Kas ELi keeldumine ajaloo jõhkrat moonutamist ja võltsimist toetavate meeleavalduste hukkamõistmisest on seotud enneolematute jõupingutustega natsismi ja kommunismi võrdsustamiseks?</PARA></CONTENT></QUEST>