<QUEST VERSION="2"><TI><TI-INTRO>Infotunni küsimus <QREF QID="H-2011-000007">H-000007/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 jaanuar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000007">Teema: Ei ajaloo võltsimisele</OBJECT><CONTENT><PARA>2010. aasta detsembris edastasid Bulgaaria, Tšehhi Vabariigi, Läti, Leedu, Rumeenia ja 1. jaanuarist 2011 nõukogu eesistujaks saanud Ungari välisministrid komisjonile kirja, milles palutakse kogu ELis algatada kriminaalmenetlused isikute vastu, kes ei tunnusta kommunismi väidetavaid „kuritegusid” Ida-Euroopa „totalitaarsetes riikides”. See on ohtlik katse laiendada kriminaalmenetlusi ja meetmeid, mida kõnealuses kuues riigis on algatatud kommunistide ja kommunistlike parteide ning inimeste suhtes, kes ei nõustu vastuvõetamatu püüdega võrdsustada kommunismi fašismiga. Ei ole juhus, et see toimub ajal, mil kapitalistlik süsteem on kriisis ning võitlus töölisklassi ja rohujuure tasandi huvide eest on elavnenud. </PARA><PARA>Kas komisjon on nõus kuue välisministri kirjas esitatud seisukohtade, põhjenduste ja ettepanekutega? Kas komisjon on nõus sellega, et Ida-Euroopas ja Balti riikides tuleks kaotada kommunistlike parteide ja noorteliikumiste tegevuskeeld ning lõpetada nende liikmete tagakiusamine, kommunismi sümbolite keelustamine ja kommunismivastaste seaduste vastuvõtmine? Kas komisjon on nõus, et tuleks tühistada õigusaktid, mis võimaldavad esitada süüdistusi kõigi vastu, kes keelduvad aktsepteerimast vastuvõetamatut püüdu võrdsustada kommunismi fašismiga ja Teist maailmasõda puudutavate ajalooliste faktide võltsimist?</PARA></CONTENT></QUEST>