<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000208">O-000208/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96907">Takis Hadjigeorgiou</PERSON>, <PERSON ID="28514">Kyriacos Triantaphyllides</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000208">Teema: Türgi ähvardused seoses Küprose Vabariigi majandusvööndiga</OBJECT><CONTENT><PARA>Küprose Vabariik alustas juba pikka aega tagasi oma majandusvööndis süsivesiniku varude ametlikku otsimist. Türgi ei ole seda õiguspärast tegevust kunagi aktsepteerinud:</PARA><PARA>- Türgi sõjalaevad tülitasid 13. novembril 2008. aastal Norra ettevõttele kuuluvat ja Panama lipu all sõitvat uurimislaeva, mis tegi Küprose majandusvööndis (27 meremiili kaugusel saare põhjarannikust) Küprose Vabariigi jaoks uurimistöid; </PARA><PARA>- veel kolmel korral (19., 21. ja 24. novembril 2008) tülitasid Türgi sõjalaevad uurimislaevu, mis tegid Küprose Vabariigi jaoks Küprose majandusvööndis okeanograafilisi uuringuid.</PARA><PARA>Pärast puurimistööde algust Küprose Vabariigi majandusvööndis on Türgi avalikult ja korduvalt kõrgeimal valitsustasandil ähvardanud sõjalaevad välja saata ning sõlmida Küprose Vabariigi majandusvööndis tehtavaid uurimistöid käsitleva „lepingu” mitte Küprose Vabariigi endaga, vaid Põhja-Küprose Türgi Vabariigiga, mida ei tunnustata. Türgi valitsus on seega viinud oma Küprose Vabariigi (mis on ELi liikmesriik) vastase agressiivse tegevuse uuele tasemele ning ohustab Vahemere piirkonna rahu ja stabiilsust rohkem kui kunagi varem. Ühtlasi seavad sellised ähvardused ohtu rahuprotsessi, mille eesmärk on Küprose probleem lahendada.</PARA><PARA>Teatavasti on Euroopa Liit ÜRO mereõiguse konventsiooni ratifitseerinud (10. detsembril 1998) ja seega on see osa ühenduse õigustikust. Kuna mereõiguse konventsioon on ühenduse õigustiku osa, peaksid Türgi ja kõik teised ELiga liitumisest huvitatud riigid selle vastu võtma ja seda kohaldama. </PARA><PARA>Kuna Türgi valitsus ohustab ühe liikmesriigi suveräänseid õigusi ja rikub ühenduse õigust, pannes üha rohkem toime tegusid, mis seavad ohtu Vahemere piirkonna rahuprotsessi ja stabiilsuse, palutakse komisjonil vastata järgmistele küsimustele: </PARA><PARA>Mida arvab komisjon praegustest ähvardustest kõnealuse ELi liikmesriigi vastu?</PARA><PARA>Kuidas kavatseb komisjon nendele Türgi ähvardustele reageerida?</PARA></CONTENT></QUEST>