<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0040">O-0040/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4453">Luisa Morgantini</PERSON>, <PERSON ID="4385">Hélène Flautre</PERSON>, <PERSON ID="2073">Richard Howitt</PERSON>, <PERSON ID="28174">Thijs Berman</PERSON>, <PERSON ID="28514">Kyriacos Triantaphyllides</PERSON>, <PERSON ID="1289">Proinsias De Rossa</PERSON>, <PERSON ID="1065">Pasqualina Napoletano</PERSON>, <PERSON ID="28161">Margrete Auken</PERSON>, <PERSON ID="4531">Jean Lambert</PERSON>, <PERSON ID="23881">Marios Matsakis</PERSON>, <PERSON ID="28345">David Hammerstein</PERSON>, <PERSON ID="4550">Jill Evans</PERSON>, <PERSON ID="28317">Jamila Madeira</PERSON>, <PERSON ID="23745">Eugenijus Maldeikis</PERSON>, <PERSON ID="4332">Philippe Morillon</PERSON>, <PERSON ID="4554">Chris Davies</PERSON>, <PERSON ID="36583">Vincenzo Aita</PERSON>, <PERSON ID="28148">Françoise Castex</PERSON>, <PERSON ID="4524">Caroline Lucas</PERSON>, <PERSON ID="28338">Antonio Masip Hidalgo</PERSON>, <PERSON ID="28508">Alyn Smith</PERSON>, <PERSON ID="28306">Ana Maria Gomes</PERSON>, <PERSON ID="4242">Karin Scheele</PERSON>, <PERSON ID="28282">Alain Hutchinson</PERSON>, <PERSON ID="4740">Marco Cappato</PERSON>, <PERSON ID="4527">John Bowis</PERSON>, <PERSON ID="28369">Giovanni Berlinguer</PERSON>, <PERSON ID="28979">Giusto Catania</PERSON>, <PERSON ID="28977">Roberto Musacchio</PERSON>, <PERSON ID="28975">Vittorio Agnoletto</PERSON>, <PERSON ID="28463">Frieda Brepoels</PERSON>, <PERSON ID="28414">Mauro Zani</PERSON>, <PERSON ID="28974">Umberto Guidoni</PERSON>, <PERSON ID="4470">Luigi Cocilovo</PERSON>, <PERSON ID="2327">Linda McAvan</PERSON>, <PERSON ID="28427">Alessandro Battilocchio</PERSON>, Baroness <PERSON ID="4522">Nicholson of Winterbourne</PERSON>, <PERSON ID="1018">Francis Wurtz</PERSON>, <PERSON ID="4345">Tokia Saïfi</PERSON>, <PERSON ID="1405">Edward McMillan-Scott</PERSON>, <PERSON ID="4348">Emilio Menéndez del Valle</PERSON>, <PERSON ID="28474">Ioannis Kasoulides</PERSON>, <PERSON ID="22097">Véronique De Keyser</PERSON>, <PERSON ID="28137">Kader Arif</PERSON>, <PERSON ID="4309">Béatrice Patrie</PERSON> ja <PERSON ID="4482">Rodi Kratsa-Tsagaropoulou</PERSON></TI-AUTHOR><TI-DEST>nõukogule</TI-DEST></TI><OBJECT OBJID="OBJ0040">Teema: Palestiina kinnipeetavad Iisraeli vanglates</OBJECT><CONTENT><PARA>Oma viimases aruandes inimõiguste olukorra kohta Palestiina aladel väidab ÜRO eriraportöör John Dugard, et „alates 1967. aastast on vangistatud üle 700 000 palestiinlase. Praeguse seisuga on Iisraeli vanglates umbes 11 000 kinnipeetavat, kellest 376 on lapsed, 118 naised, 44 Palestiina Seadusandliku Nõukogu liikmed ja umbes 800 haldusaresti kandjad.”<FNREF FNIDREF="FN1"/></PARA><PARA>2008. aasta jaanuari lõpus kandis Iisraelis haldusaresti 813 palestiinlast. Neid inimesi peetakse kinni kuni kuuekuuliste pikendatavate ajavahemike kaupa üksnes haldusotsuse alusel<FNREF FNIDREF="FN2"/>. Haldusarest on rahvusvahelise õigusega lubatud, kuid üksnes rangete piirangutega selle rakendamisele, eesmärgiga ära hoida konkreetse isiku poolt riiklikule julgeolekule kujutatavat ohtu. Iisrael ei ole aga kunagi määratlenud kriteeriume „riikliku julgeoleku” jaoks. Iisraeli poolt kasutatav haldusarest rikub seetõttu neid piiranguid.</PARA><PARA>Suuremat osa kinnipeetavaid palestiinlasi hoitakse Iisraeli vanglates. Peale selle, et see muudab kokkusaamised pereliikmetega sageli võimatuks, rikub see ka neljanda Genfi konventsiooni artiklit 76, mis näeb ette, et okupeeritud territooriumilt pärit isikuid hoitakse vahi all okupeeritud territooriumil ning süüdimõistmise korral kannavad nad seal ka karistust.</PARA><PARA>„Kinnipeetavaid koheldakse alandavalt ja alavääristavalt.” Ülekuulamisi viiakse läbi ebainimlikul moel, mis mõnikord ulatub piinamiseni. Toit on kehv ja vanglates on tõsine ülerahvastatus<FNREF FNIDREF="FN3"/>. Kahes Iisraeli VVOde poolt 2007. aastal avaldatud aruandes<FNREF FNIDREF="FN4"/> on toodud näiteid, et vahistatuid on füüsiliselt väärkoheldud ja neil ei ole võimaldatud rahuldada põhivajadusi, näiteks magada rohkem kui 24 tunni jooksul. Laste kohtlemine on samavõrra häiriv.</PARA><PARA>Palestiina laste vahistamine, ülekuulamine ja vangistamine on viimastel aastatel muutunud süstemaatiliseks. 2007. aasta juuli lõpu seisuga viibis Iisraelis vahi all ligikaudu 385 palestiina last. Neid lapsi võetakse vastutusele sellesama sõjaväelise süsteemi poolt, mida kasutatakse ka täiskasvanud palestiinlaste puhul<FNREF FNIDREF="FN5"/>. See on loomulikult vastuolus ÜRO lapse õiguste konventsiooniga (UNCRC), mis jõustus Iisraelis 1991. aasta novembris. Iisrael aga eitab selle kohaldatavust Palestiina aladel.</PARA><PARA>Kas nõukogu on teadlik rahvusvahelise õiguse ülalnimetatud rikkumisest?</PARA><PARA>Kui võtta arvesse ka ELi ja Iisraeli assotsiatsioonilepingu artiklit 2, siis milliseid meetmeid kavandab nõukogu, et tagada rahvusvahelise õiguse ning rahvusvaheliste konventsioonide austamine Iisraeli poolt?</PARA><FN FNID="FN1">  ÜRO eriraportööri aruanne inimõiguste olukorra kohta alates 1967. aastast okupeeritud Palestiina aladel, A/HRC/7/17, 21.1.2008.</FN><FN FNID="FN2">  B’Tselem – Okupeeritud alade inimõiguste teabekeskus Iisraelis „Iisraelis julgeoleku kaalutlustel kinnipeetavad palestiinlased – haldusaresti kasutamine”.</FN><FN FNID="FN3">  ÜRO eriraportööri aruanne inimõiguste olukorra kohta alates 1967. aastast okupeeritud Palestiina aladel, A/HRC/7/17, 21.1.2008.</FN><FN FNID="FN4">  Hamoked (Üksikisiku kaitse keskus) ja B'Tselem, ning PCATI (Avalik komitee piinamiste vastu Iisraelis).</FN><FN FNID="FN5">  Vt Rahvusvahelise lastekaitse Palestiina sektsioon – Palestiina lapspoliitvangid: poolaastaaruanne 2007.</FN></CONTENT></QUEST>