<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0061">O-0061/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="22097">Véronique De Keyser</PERSON>, <PERSON ID="1952">Jan Marinus Wiersma</PERSON> ja <PERSON ID="2295">Hannes Swoboda</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0061">Teema: Rahvusvaheliste läbirääkimiste alustamine eesmärgiga võtta vastu rahvusvaheline leping Arktika kaitse kohta</OBJECT><CONTENT><PARA>Komisjoni 20. novembri 2008. aasta teatises nõukogule ja Euroopa Parlamendile „Euroopa Liit ja Arktika piirkond” (KOM(2008)0763) on suurepäraselt kirjeldatud Arktika kaitsmise ja säilitamise ning loodusvarade säästva kasutamisega seotud probleemistikku. Kõnealuses Euroopa Liitu ja Arktika piirkonda käsitlevas komisjoni teatises on märgitud järgmist: „Arktikaga ei seondu konkreetset lepingusüsteemi. Põhjapoolus või seda ümbritsev Arktika ookean ei kuulu ühegi riigi ega riikide rühma suveräänsete õiguste alla.”</PARA><PARA>Pärast Ühinenud Rahvaste Organisatsiooni mereõiguse konventsiooni (Montego Bay 1982)<FNREF FNIDREF="FN1"/> vastuvõtmist on toimunud tehnoloogilisi, keskkonnaalaseid ja õiguslikke muutusi.</PARA><PARA>Kas komisjon ei arva, et Arktika keskkonna ohustamisele tuleb reageerida probleemide suurusjärgule vastavalt rahvusvahelise õiguse kaudu ning et seda ainulaadset keskkonda saab kaitsta üksnes rahvusvaheline kontrollikord?</PARA><PARA>Kas komisjon ei arva, et Antarktika lepinguga võrreldav siduv Arktika harta, mille kohta Euroopa Parlament tegi ettepaneku oma 9. oktoobri 2008. aasta resolutsioonis (<ANCHOR ID="1" FAMILY="TA" TYPE="P6-TA" YEAR="2008" NUMBER="0474">P6_TA(2008)0474</ANCHOR>), võiks olla lahenduseks komisjoni teatises väljatoodud probleemidele?</PARA><PARA>Milliseid konkreetseid muudatusi võiks komisjoni arvates teha Rahvusvahelise Mereorganisatsiooni eeskirjadesse, et tõhustada mereliikluse rahvusvahelisi ohutuseeskirju selle piirkonna eriti tundlikel aladel? Kas komisjon pooldaks Arktika ohutuse tagamiseks polaarpiirkonna seadustikku arktilise meresõidu kohta?</PARA><PARA>Kas komisjon on alustanud Venemaa ametivõimudega läbirääkimisi, et tagada meresõiduvabadus ja läbisõiduõigus ning jälgida, et uute mereteede tasuvuse tagamiseks ei esineks diskrimineerimist, seda eelkõige lõivude, kohustuslike teenuste ja eeskirjade puhul?</PARA><PARA>Kas komisjon pooldaks Arktika loodusvarade kasutamisele 50-aastase moratooriumi kehtestamist, kuni tehakse uued teadusuuringud? </PARA><FN FNID="FN1">  Vt Arktika uurimisrühma leping arktilise keskkonna kaitse kohta</FN></CONTENT></QUEST>