<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0180">O-0180/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96747">Arnaud Danjean</PERSON>, <PERSON ID="28474">Ioannis Kasoulides</PERSON>, <PERSON ID="1263">Elmar Brok</PERSON>, <PERSON ID="2002">José Ignacio Salafranca Sánchez-Neyra</PERSON>, <PERSON ID="2341">Michael Gahler</PERSON>, <PERSON ID="96788">Krzysztof Lisek</PERSON>, <PERSON ID="97968">Andrey Kovatchev</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0180">Teema: Saheli piirkond</OBJECT><CONTENT><PARA>Olukord Saheli ja Sahara piirkonnas on viimaste aastate jooksul märgatavalt halvenenud ning on kasvav julgeolekuprobleem selles piirkonnas asuvatele riikidele ja Euroopa Liidule. Selles Euroopa piiri lähedal asuvas piirkonnas terrorism ja riikidevaheline organiseeritud kuritegevus üha suureneb. Magribi Al-Qaida (AQIM) on viimase kolme aasta jooksul rünnanud Euroopa kodanikke ning isegi hukanud mitu Briti ja Prantsuse kodanikku Nigeris, Malis ja Mauritaanias. Al-Qaida hoiatas ja ähvardas hiljuti uuesti Euroopa huvisid. Piirkonnas organiseeritud salakaubandus, mis hõlmab uimasteid, relvi ja inimesi, on tõusnud murettegeva tasemeni. Selline ebaseaduslik tegevus õõnestab piirkonnas asuvaid riike. Neil on ka otsene mõju Euroopa Liidu territooriumile, kuna Euroopa on üks põhilisi sihtkohti, kuhu Saheli piirkonna kaudu viiakse salakaubana uimasteid, sigarette ja inimesi. Praegu kõnealust piirkonda ähvardavad ohud näitavad, et Euroopa Liit peaks sellele piirkonnale rohkem pühenduma.</PARA><PARA>Tehnilise abi andmisel on tehtud juba märkimisväärseid pingutusi: Euroopa Komisjon ja Euroopa Liidu Nõukogu peasekretariaat on võtnud vastu sellele piirkonnale suunatud lähenemisviisi, mis ühendab arengut ja julgeolekut, kohale on saadetud missioonid ning 10. Euroopa Arengufondi ja stabiliseerimisvahendi raames on määratud kindlaks projektid. Peale selle on mitu liikmesriiki käivitanud koostöö kõnealuse piirkonna asjaomaste riikidega. Need meetmed on vajalikud, kuid ebapiisavad kõnealuste probleemide lahendamiseks, millega piirkond silmitsi seisab. </PARA><PARA>Euroopa Liidul on võimalik rohkem ära teha. EL peaks selle piirkonna riikidega käivitama konkreetse poliitilise dialoogi ning edendama koostööd piirkonna erinevate osalejate vahel. Selleks on vaja poliitilist kaasatust kõige kõrgemal tasandil. Lisaks sellele peaks EL kasutama kõikehõlmava strateegia raames palju erinevaid vahendeid, tuginedes poliitilistele, julgeoleku- ja arenguküsimustele. Nende vahendite abil tuleks rakendada jätkusuutliku arengu põhimõtteid ning ehitama üles riigi suutlikkust.</PARA><PARA>Kuidas kavatseb nõukogu võtta kõnealuse küsimuse päevakorda ning edendada Saheli piirkonda puudutava ühise Euroopa strateegia vastuvõtmist?</PARA></CONTENT></QUEST>