<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0129">O-0129/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="1309">Brian Simpson</PERSON> <COMMITTEE COMMID="2868">Transpordi- ja turismikomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0129">Teema: Ühenduse raudteesüsteemi ohutus ja koostalitlusvõime</OBJECT><CONTENT><PARA>Olgugi et ühenduse raudteesüsteem on väga ohutu ja viimastel aastatel on ohutus turu liberaliseerimise tõttu veelgi paranenud, on hiljuti Itaalias Viareggios ja Hollandis toimunud traagiliste õnnetuste tõttu kerkinud päevakorda kaubavagunite ohutuse ja hoolduse küsimus. Direktiiviga 2008/110/EÜ<FNREF FNIDREF="FN1"/> muudetud raudteede ohutuse direktiivis sätestatakse, et iga sõiduki jaoks peab olema selle hoolduse eest vastutav üksus ning et komisjon võtab vastu meetme, millega kehtestatakse 24. detsembriks 2010 nimetatud hooldusüksuste sertifitseerimise süsteem kaubavagunite ja 24. detsembriks 2018 kõigi rööbassõidukite osas. </PARA><PARA>Raudteede ohutuse direktiivi ja raudtee koostalitluse direktiiviide rakendamist käsitlevas eduaruandes<FNREF FNIDREF="FN2"/> väidab komisjon, et siseriiklikest nõuetest (normidest ja eeskirjadest) tingitud killustatus takistab ikka veel üleeuroopalise raudteepiirkonna loomist, kuigi raudteesüsteemide integreerimiseks on kasutatud märkimisväärseid rahalisi, poliitilisi ja inimvahendeid. Eduaruande kohaselt kavatseb komisjon ka läbi vaadata oma poliitika ühenduse raudteesüsteemi koostalitlusvõime ja ohutuse valdkonnas. </PARA><PARA>Milliseid praktilisi meetmeid raudtee-kaubavagunite ohutuse suurendamiseks peab komisjon lähiajal asjakohaseks? Kas komisjon kavatseb kiirendada hoolduse eest vastutavate üksuste sertifitseerimise süsteemi vastuvõtmist ja luua turvalisema ühenduse raamistiku, püstitamata seejuures raudtee-ettevõtjate teele lisatõkkeid? </PARA><PARA>Millised koostalitlusvõimet takistada võivad ning raudteesüsteemi jaoks kriitilise tähtsusega lüngad või siseriiklikud tavad on välja selgitatud? Millistes geograafilistes asukohtades need esinevad ja mis meetmeid kavatseb komisjon lähiajal võtta nende likvideerimiseks?</PARA><PARA>Millised Euroopa raudteeliikluse juhtimissüsteemi raames välja selgitatud liikmesriikide lahendused kahjustavad koostalitlusvõimet? Kuidas mõtleb komisjon tagada eduka ülemineku koostalitlusvõime režiimile ja tõsta sektori konkurentsivõimet? Milliseid ühenduse raudteede õigusraamistiku poliitikavaldkondi (s.h keskkonnariskide hindamine) kavatseb komisjon läbi vaadata ja nende ümbersõnastamise ettepanekud esitada, ning millal?</PARA><FN FNID="FN1">  ELT L 345, 23.12.2008, lk 62.</FN><FN FNID="FN2">  KOM(2009)0464 - SEK(2009) 1157.</FN></CONTENT></QUEST>