<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0042">O-0042/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="4398">Gianni Vattimo</PERSON> ja Baroness <PERSON ID="4529">Sarah Ludford</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0042">Teema: Uued arengud seoses CIA vangide erakorraliste üleviimiste programmi ja ELi territooriumil asunud salavanglatega</OBJECT><CONTENT><PARA>2009. aastal teatas ajakirjandus aastatel 2004–2005 Leedus tegutsenud salavanglast<FNREF FNIDREF="FN1"/>, kus rahvusvahelises terrorismis kahtlustatavate ülekuulamisel väidetavalt kasutati piinamist, ning selle tulemusena algatas parlament kolmanda uurimise. Leedu olevat vanglaga nõustunud pärast seda, kui ekspresident Bush oli lubanud toetada Leedu saamist NATO liikmeks. Pärast seda, kui Poola parlamendi uurimiskomisjon oli eitanud salavanglate olemasolu Poola pinnal, algatas sealne prokuratuur kriminaalmenetluse oletatavalt endise õhujõudude baasi lähedal asunud vangla küsimuses<FNREF FNIDREF="FN2"/>. 2010. aasta veebruaris avaldas Poola Lennuamet uut teavet, milles kinnitas, et mitmete vangide üleviimist toimetavate lendude puhul oli maandutud Poola territooriumil. 4. novembril 2009 mõistis Itaalia kohus kaks Itaalia luuretöötajat ning 23 USA salaagenti (viimased tagaselja) süüdi osalemise eest Milanos 2003. aasta detsembris toimunud Abu Omari röövimises, kes seejärel toimetati salaja Egiptusesse, kus teda ta enda väitel piinati ja ebainimlikult koheldi. Tähtsate tõendite paljastamise vältimiseks kasutasid mitmed valitsused järjest „riigisaladuse“ klauslit<FNREF FNIDREF="FN3"/>. Samal ajal, kui USA administratsioon avaldas „pettumust“ Itaalia kohtu otsuse pärast, tunnistas üks süüdimõistetud CIA agentidest ajakirjandusele, et nad „rikkusid seadust“ ja et vastavad otsused langetati Washingtonis<FNREF FNIDREF="FN4"/>. Ühendkuningriigi valitsus oli korduvalt vastu katsetele avalikustada tõendeid, mis näitavad, et Ühendkuningriigi luureteenistused olid seotud Ühendkuningriigi elaniku Binyam Mohamedi ülekuulamisega ning teadsid tema piinamisest ja väärkohtlemisest CIA agentide poolt. 19. novembril 2009 lükkas ülemkohus kuuendat korda tagasi valitsuse taotluse vastavat teavet mitte avaldada<FNREF FNIDREF="FN5"/>. Ning lõpuks, ÜRO eriraportööride uuringus, mis käsitleb „ülemaailmset praktikat isikute salajasel kinnipidamisel seoses terrorismivastase võitlusega“, nimetatakse sellise õigusvastase tegevusega seotud riikide seas mitmeid ELi liikmesriike. </PARA><PARA>Missuguseid samme kavatseb nõukogu astuda, tagamaks, et seoses USA juhitavate üleviimise ja salajase kinnipidamise programmidega ELi pinnal toimunud põhiõiguste rikkumiste küsimuses pääseksid võidule tõde ja õigus ning et sellised rikkumised enam ei korduks? Kas nõukogu võiks esitada vastuseks neile tõsistele etteheidetele üksikasjaliku ülevaate oma senistest sammudest? Kas nõukogu on 4. oktoobri 2001. aasta NATO-lepingust teadlik ja mida võtab ta ette selle tagamiseks, et EL ei ohverdaks terrorismivastases võitluses ning koostöös kolmandate riikide ja eriti USAga demokraatia ja põhiõiguste põhimõtteid? Kas nõukogu kavatseb neid küsimusi liikmesriikide ja USAga arutada?</PARA><FN FNID="FN1">  http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons.</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w.</FN><FN FNID="FN3">  http://www.statewatch.org/rendition/rendition.html.</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107.</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request.</FN></CONTENT></QUEST>