<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000135">O-000135/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4262">Jo Leinen</PERSON>, <PERSON ID="28252">Richard Seeber</PERSON>, <PERSON ID="97018">Theodoros Skylakakis</PERSON><BRK/><COMMITTEE COMMID="2865">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR></TI><OBJECT OBJID="OBJ000135">Teema: Muude kui süsinikdioksiidiga seotud kliimat mõjutavate inimtekkeliste heidete probleemi terviklik käsitlus</OBJECT><CONTENT><PARA>Kliimamuutuse tagajärgede leevendamiseks on Euroopa kliimapoliitika keskendunud süsinikdioksiidi heidete pikaajalisele vähendamisele. Teaduslikud andmed tõendavad meie poliitika tõsist puudujääki – puudub terviklik käsitlus selle kohta, kuidas tuleks vähendada muid kui süsinikdioksiidiga seotud kliimat mõjutavaid inimtekkelisi heiteid, nimelt osaliselt halogeenitud fluorosüsivesinike (HFC), tahma ja saastavate gaaside heiteid, mis põhjustavad osooni teket troposfääris (madalamates atmosfäärikihtides). Samad andmed näitavad, et kliimamuutuse leevendamise jõupingutuste raames on oluline tegelda kindlalt ja õigeaegselt muude kui süsininkdioksiidiga seotud saasteainetega, kasutades olemasolevat tehnoloogiat ja institutsioone (näiteks Montreali protokoll, kahepoolsed lepingud jne). Mõnede HFCde puhul on see võimalik nii, et maksumus üldsusele on vaid 5–10 senti tonni kohta, samal ajal kui süsinikdioksiidi hind on üle 13 euro tonni kohta. Võimalikud meetmed on järgmised: </PARA><PARA>a) vähendada ülemaailmset kliima soojenemist põhjustada võivate HFCde tootmist ja tarbimist, kiirendada osaliselt halogeenitud klorofluorosüsivesinike (HCFC) kasutamise järkjärgulist lõpetamist ning koguda ja hävitada stratosfääri osoonikihti kahandavaid kasvuhoonegaase, mida eraldub kasutuselt kõrvaldatud toodetest ja seadmetest; </PARA><PARA>b) vähendada tahma heiteid, pöörates tähelepanu eelkõige heidetele, mis mõjutavad jää ja lumega kaetud piirkondi, sealhulgas Arktika ja Gröönimaa ning Himaalaja ja Tiibeti liustikud; </PARA><PARA>c) vähendada saastavaid gaase, mis põhjustavad olulise kasvuhoonegaasi, troposfäärilise osooni teket.</PARA><PARA>Milline on komisjoni seisukoht eeltoodud strateegia suhtes? Kas komisjon kavatseb oma kliimamuutuse leevendamise poliitikat vastavalt täiendada? Kas komisjon kavatseb esitada seadusandliku ettepaneku muude kui süsinikdioksiidiga seotud kliimat mõjutavate inimtekkeliste heidete kohta? Kas komisjon kavatseb koostada nimetatud inimtekkeliste heidete vähendamise kohta kuluanalüüsi?</PARA><PARA>Kas komisjon on kliimamuutuse leevendamise eesmärgi paremaks saavutamiseks valmis toetama HFCde tootmise ja tarbimise viivitamatut järkjärgulist vähendamist Montreali protokolli alusel, selle asemel et kasutada Kyoto protokolli paindlikke mehhanisme? </PARA></CONTENT></QUEST>