<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000083">O-000083/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="4335">Marielle De Sarnez</PERSON>, <PERSON ID="34234">Antonyia Parvanova</PERSON>, <PERSON ID="97203">Ramon Tremosa i Balcells</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000083">Teema: Seksuaalvägivalla kasutamine revolutsioonivastase vahendina Põhja-Aafrikas ja Lähis-Idas</OBJECT><CONTENT><PARA>Naised on aktiivselt osalenud ülestõusudes, milles nõutakse suuremat demokraatiat ning rohkem õigusi ja vabadusi Põhja-Aafrikas ja Lähis-Idas. Samal ajal on võimul olevad valitsused kasutanud nendes revolutsioonides konflikti osana eriti naiste vastu suunatud seksuaalvägivalda ja muutnud naised kaitsetuks.</PARA><PARA>Järgnevalt mõned näited naiste süstemaatilisest hirmutamisest, alandamisest ja nendevastasest vägivallast.</PARA><PARA>Liibanoni naine Iman al-Obeidi, kes rääkis ühes Tripoli hotellis ajakirjanikele, et sõdurid olid teda grupiviisiliselt vägistanud ja kuritarvitanud, peeti 26. märtsil kinni ja viidi teadmata kohta. Nüüd on mehed, keda ta süüdistab vägistamises, kaevanud ta kohtusse laimamise eest.</PARA><PARA>Egiptuses väidavad naissoost meeleavaldajad, et sõdurid piirasid nad 9. märtsil Tahriri väljakul ümber ja sundisid neid läbi tegema süütusekontrolli. Süütusekontrolli ajal neid piinati ja vägistati ning pildistati meessoost sõdurite juuresolekul. Mõned nendest naistest antakse sõjakohtu alla.</PARA><PARA>Kas komisjon nõustub järgmiste seisukohtadega?</PARA><PARA>– Seksuaalrünnakud, hirmutamine ja naistevastane vägivald tuleb võimalikult karmilt hukka mõista.</PARA><PARA>– Tuleb algatada sõltumatu uurimine ja kuritegude toimepanijad vastutusele võtta, pöörates erilist tähelepanu Gaddafi poolt toime pandud kuritegude uurimisele Rahvusvahelise Kriminaalkohtu volituste kohaselt.</PARA><PARA>– Kõikidel on õigus oma seisukohti avaldada oma riigi demokraatliku tuleviku kohta, ilma et neid peetaks kinni, piinataks või neid koheldaks alandavalt ja diskrimineerivalt.</PARA><PARA>– Tuleks tunnistada naiste osa revolutsioonides, samuti neid varitsevaid ohtusid ja viisi, kuidas nad saavad oma õigusi kaitsta.</PARA><PARA>– Tuleb ühendada inimõigused ja Euroopa naabruspoliitika ning aktiivselt jagada ELi kogemusi soolise vägivalla vastase võitluse ja soolise võrdõiguslikkuse alal, mis on demokratiseerimisprotsessi lahtumatu osa.</PARA><PARA>– Naiste õigusi tuleb igati kaitsta nende ühiskondade uutes demokraatlikes ja õiguslikes struktuurides.</PARA></CONTENT></QUEST>