<QUEST VERSION="2"><TI><TI-INTRO>Infotunni küsimus <QREF QID="H-2010-0355">H-0355/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2010 september I osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0355">Teema: Puuetega inimesed ja Euroopa 2020. aasta strateegia</OBJECT><CONTENT><PARA>Euroopa Ülemkogul vastu võetud majanduskasvu ja tööhõivet käsitlev Euroopa Liidu strateegia järgmiseks aastakümneks on mõeldud selleks, et aidata Euroopal taastuda kriisist ja tugevdada Euroopa rolli ELi ja rahvusvahelisel tasandil konkurentsivõime, tootlikkuse ja sotsiaalse ühtekuuluvuse edendamisega. Samas on äärmiselt kahetsusväärne, et selles strateegias on unustatud puuetega inimesed, kelle praegune osakaal ELi elanikkonnas on üle 12%. Kuigi nõukogu on jätkuvalt nõudnud, et puuete temaatika käsitlemisel pöörataks suuremat tähelepanu puuetega inimeste lõimimisele, ei ole Euroopa 2020. aasta strateegias välja toodud konkreetseid ülesandeid, eesmärke ega võetavaid kohustusi, mis võiksid olla aluseks rohkem kui 65 miljoni puudega eurooplase elujärje parandamisele. Ligikaudu 78% puuetega inimestest ei ole tööturule lõimitud ja nad on elatise teenimise võimaluseta. Enamus neist sõltub abirahadest, mida on majanduslanguse tõttu kahjuks samuti kärbitud. </PARA><PARA>Kuidas kavatseb nõukogu tagada puuetega inimeste tööhõive ja nende tööturul osalemise võrdsetel tingimustel? Kas nõukogu ei pea vajalikuks konkreetsete suuniste vastuvõtmist puuetega inimeste poliitika kohta järgmisel aastakümnel või selgelt määratletud eesmärkide ja kohustustega sihtotstarbelist strateegiat?</PARA></CONTENT></QUEST>