<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000194">O-000194/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000194">Teema: Korruptsioonivastase seaduse ja tegelikkuse vahelise lõhe ületamine</OBJECT><CONTENT><PARA>Komisjon võttis 6. juunil 2011. aastal vastu meetmete paketi, et võidelda ELis korruptsiooniga, mis moodustab hinnanguliselt 1% ELi SKPst (120 miljardit eurot aastas) ning mis negatiivselt mõjutab ja kahjustab ELi ja liikmesriikide majandust ja rahandust, konkurentsi ja siseturgu ning usaldust demokraatlike institutsioonide ja poliitilise juhtkonna vastu. Korruptsioonivastane pakett sisaldab: 1. teatis korruptsioonivastase võitluse kohta ELis, selles märgitakse, et korruptsioonivastane õigusraamistik on ebaühtlane ja ebarahuldav, selle jõustamine on ebapiisav ning puudu jääb kindlast poliitilisest tahtest võidelda korruptsiooniga; teatises tehakse ettepanek luua uus järelevalvemehhanism, mille kohaselt komisjon koostab kaks korda aastas ELi korruptsioonivastase aruande, ning pöörata rohkem tähelepanu korruptsioonile kõigis ELi vastavates poliitikavaldkondades; 2. otsus, millega luuakse ELi korruptsioonivastane aruandlusmehhanism, mille esimene aruanne avaldatakse 2013. aastal ja seejärel kaks korda aastas; 3. aruanne nõukogu raamotsuse 2003/568/JSK (korruptsioonivastase võitluse kohta erasektoris) rakendamise kohta, aruandest selgub, et ülevõtmine liikmesriikide poolt on endiselt ebarahuldav; 4. aruanne korra kohta, mille alusel Euroopa Liit osaleb Euroopa Nõukogu korruptsioonivastases riikide ühenduses (GRECO).</PARA><PARA>Avaldades toetust sellistele algatustele, mis näitavad komisjoni kavatsust tugevdada ELi korruptsioonivastaseid meetmeid, kuid mis ei ole seadusandlikku laadi, palub komisjonil täpsustada:</PARA><PARA>– Kuidas komisjon tagab selle, et kõik liikmesriigid kohaldavad täielikult, nõuetekohaselt ja tõhusalt juba kehtivaid Euroopa ja rahvusvahelisi õigusakte ning et vajaduse korral neid õigusakte karmistatakse? </PARA><PARA>– Milliseid uusi seadusandlikke algatusi kavatseb komisjon teha selle tagamiseks, et kõik liikmesriigid võitleksid tõhusalt korruptsiooni vastu karmimate sanktsioonide ja meetmetega?</PARA><PARA>– Kas komisjon kavatseb ELi toimimise lepingu artikli 83 lõike 1 alusel teha ettepaneku kehtestada miinimumeeskirjad korruptsiooni, huvide konflikti ja seonduvate karistuste määratlemiseks, arvestades korruptsiooni piiriülest mõju ja selle tagajärgi siseturule?</PARA><PARA>– Kas ja kuidas kavatseb komisjon suurendada läbipaistvust, mis on tõhus vahend korruptsiooniga võitlemiseks?</PARA><PARA>– Kas ja kuidas kavatseb komisjon kaasata parlamendi sellesse tegevusse?</PARA></CONTENT></QUEST>