<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0049">O-0049/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="26851">Nikolaos Chountis</PERSON> ja <PERSON ID="96769">Jürgen Klute</PERSON> <GRPOL GRPOLID="2950">GUE/NGL</GRPOL> fraktsiooni nimel, <PERSON ID="96730">Sven Giegold</PERSON></TI-AUTHOR><TI-DEST>nõukogule</TI-DEST></TI><OBJECT OBJID="OBJ0049">Teema: Reitinguagentuurid</OBJECT><CONTENT><PARA>Hoolimata asjaolust, et kõik ELi institutsioonid tunnistavad krediidireitingu agentuuride negatiivset rolli praeguse kriisi tekkimisel (KOM(2008)0704), on EL neile andnud õiguse hinnata mitte ainult ettevõtete vaid ka liikmesriikide majandust. Määrusega (EÜ) nr 1060/2009<FNREF FNIDREF="FN1"/> pigem muudetakse reitinguagentuuride funktsioonid ametlikuks ja täiendatakse neid, selle asemel, et neid piirata. </PARA><PARA>Samas ei suutnud reitinguagentuurid ette näha kõrge riskitasemega (<I>subprime</I>) hüpoteeklaenude kriisi, samuti nagu ka hinnata objektiivselt krediidiriske seoses mitmete finantsskandaalidega. Lisaks osutavad mitmed kaebused ettevõtetelt üle kogu maailma, nagu rakendaksid reitinguagentuurid tasu nõudmisel väljapressimist, et reitinguagentuure iseloomustab liigne läbipaistmatus.</PARA><PARA>Kui võtta arvesse, et ELi ja liikmesriikide jaoks on poliitiliselt vastuvõetamatu ja majanduslikult riskantne arvestada eraettevõtete poolt antud krediidihinnanguid ning samuti lasta reitinguagentuuridel täita majanduslikke funktsioone, mida ei tohiks mingil tingimusel usaldada erafirmade kätte, siis milliseid kiireloomulisi meetmeid kavatseb nõukogu võtta, et teha lõpp reitinguagentuuride õigusele atesteerida liikmesriikide majandusi?</PARA><PARA>Reitinguagentuuride seas tuleb läbi viia põhjalik ümberstruktureerimine; seetõttu peaksid riigiasutused eraomanduslikke reitinguagentuure litsentseerima ja nende tegevust kontrollima. Milline on nõukogu seisukoht selles küsimuses?</PARA><PARA>Praegusel momendil on peamised reitinguagentuurid USA päritolu. Milline on nõukogu seisukoht seoses avalik-õigusliku Euroopa krediidireitinguagentuuri asutamisega, et lahendada huvide konfliktid, mis raskendavad krediidireitingu protsessi?</PARA><FN FNID="FN1">  ELT L 302, 17.11.2009, lk 1.</FN></CONTENT></QUEST>