<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0011">O-0011/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1926">Karin Riis-Jørgensen</PERSON> ja <PERSON ID="4541">Elizabeth Lynne</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0011">Teema: ELi inimkaubanduse vastased meetmed ja inimkaubanduse vastase päeva korraldamine</OBJECT><CONTENT><PARA>Inimkaubanduse vastane võitlus on õigustatult üks ELi prioriteetidest ja selle probleemiga tegelemiseks on võetud terve rida meetmeid. Nõukogu direktiiv 2004/81/EÜ<FNREF/> elamisloa väljaandmise kohta inimkaubanduse ohvritele ja nõukogu raamotsus 2002/629/JSK<FNREF/> inimkaubanduse vastu võitlemise kohta ning Daphne programm on ebaseadusliku sisserände ja organiseeritud kuritegevuse vastase võitluse peamised vahendid.</PARA><PARA>Kas komisjon võiks nimetada, millised liikmesriigid on juba täitnud inimkaubanduse ohvritele elamisloa väljaandmist käsitleva nõukogu direktiivi 2004/81/EÜ nõuded ja kuidas (elamisloa kehtivuse pikkus, selle saamise tingimused jne)?</PARA><PARA>Nõukogu raamotsus 2002/629/JSK inimkaubanduse vastu võitlemise kohta kohustab liikmesriike rakendama õigusakti enne 1. augustit 2004 ja teeb nõukogule ülesandeks koostada liikmesriikide meetmete kohta hindamisaruanne enne 1. augustit 2005, võttes aluseks komisjoni kirjaliku aruande. Kas komisjon on selle aruande koostanud? Kui ei, siis miks? Millised liikmesriigid täitsid direktiivi nõuded ja kuidas? Millised ei täitnud ja miks?</PARA><PARA>Kas EL võtab meetmeid, et tagada Euroopa Nõukogu inimkaubanduse vastaste meetmete konventsiooni ja ÜRO samateemalise konventsiooni ratifitseerimine kõigis liikmesriikides?</PARA><PARA>Euroopa Parlament tegi oma äsja vastuvõetud inimkaubandust käsitlevas raportis ettepaneku korraldada inimkaubanduse vastane päev, et seda probleemi teadvustada, ning seada sisse tasuta nõustamistelefonid. Kas komisjon nõustuks nende algatuste elluviimisega käesoleval aastal?</PARA><PARA>EP nõudis ka inimkaubandust puudutavate andmete kogumist. Milliseid algatusi kavatseb komisjon selles valdkonnas teha? Kas komisjon nõustuks esitama ettepaneku võtta vastu määrus inimkaubandust puudutava ühenduse statistika kohta, nagu seda tehti migratsiooni ja rahvusvahelise kaitse puhul, või laiendama viimatinimetatud algatuse ulatust nii, et see hõlmaks ka inimkaubandust? </PARA><PARA>Kuidas kavatseb komisjon tagada Eurojusti ja Europoli aktiivsema osalemise inimkaubanduse vastases võitluses ning politsei tegevuse parandamise riikide tasandil?</PARA><FN FNID="FN9">  ELT L 261, 6.8.2004, lk 19.</FN><FN FNID="FN10">  EÜT L 203, 1.8.2002, lk 1.</FN></CONTENT></QUEST>