<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0205">O-0205/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96907">Takis Hadjigeorgiou</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ0205">Teema: Tungiv vajadus rahvahääletuse järele Küprose okupeeritud aladel</OBJECT><CONTENT><PARA>Sooviksin pöörata teie tähelepanu väga olulisele probleemile, milleks on Türgi püüdlused muuta Küprose türgi kogukonna demograafilist iseloomu ja Küprose kui terviku demokraatlikku olemust. Türgi Vabariigi valitsus, rikkudes Genfi konventsiooni, asustas süstemaatiliselt tuhandeid oma kodanikke Põhja-Küprosele, muutes seeläbi Küprose türklased vähemuseks. Samasuguse hinnangu olukorrale andis aastaid tagasi ka Jaakko Laakso aruanne <I>„Colonisation by Turkish settlers of the occupied part of Cyprus”</I> („Küprose okupeeritud alade koloniseerimine türgi asunike poolt”) (dok 9799), mille ta koostas 2003. aasta mais Euroopa Nõukogu nimel migratsiooni-, põgenike- ja rahvastikuküsimuste komisjonis. Lisaks ei osanud hiljuti üks Türgi minister öelda, kui suur on Küprose okupeeritud alade täpne rahvaarv, kui talle esitati selle kohta küsimus. </PARA><PARA>Paljud Küprose türklased, kes seisavad silmitsi lakkamatu türgi asunike juurdevooluga, on meilt korduvalt palunud abi oma identiteedi säilitamiseks, kutsudes rahvusvahelist üldsust ja Euroopa Liitu üles selle küsimusega tegelema ja korraldama koheselt Küprose okupeeritud aladel rahvaloendus, mida jälgivad rahvusvahelised vaatlejad.</PARA><PARA>Kas komisjon on valmis tegelema Põhja-Küprose demograafilise muutuse küsimusega ja avaldama survet vajalike uurimiste käivitamiseks?</PARA><PARA>Olen veendunud, et Küprose türklastel on igati õigus seda paluda.</PARA></CONTENT></QUEST>