<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0010">O-0010/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28234">Angelika Beer</PERSON>, <PERSON ID="4524">Caroline Lucas</PERSON> ja <PERSON ID="28236">Gisela Kallenbach</PERSON> <GRPOL GRPOLID="1107">Verts/ALE</GRPOL> fraktsiooni nimel, <PERSON ID="28306">Ana Maria Gomes</PERSON>, <PERSON ID="1908">Helmut Kuhne</PERSON> ja <PERSON ID="1952">Jan Marinus Wiersma</PERSON> <GRPOL GRPOLID="1103">PSE</GRPOL> fraktsiooni nimel, <PERSON ID="4298">André Brie</PERSON>, <PERSON ID="28407">Willy Meyer Pleite</PERSON> ja <PERSON ID="4453">Luisa Morgantini</PERSON> <GRPOL GRPOLID="1106">GUE/NGL</GRPOL> fraktsiooni nimel, <PERSON ID="28616">Ģirts Valdis Kristovskis</PERSON> <GRPOL GRPOLID="1108">UEN</GRPOL> fraktsiooni nimel, <PERSON ID="28256">Jean-Luc Dehaene</PERSON> <GRPOL GRPOLID="1102">PPE-DE</GRPOL> fraktsiooni nimel, <PERSON ID="1946">Annemie Neyts-Uyttebroeck</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0010">Teema: Tuumarelva leviku tõkestamine ja desarmeerimine - tuumarelva leviku tõkestamise lepingut käsitleva ettevalmistuskomitee kohtumine, 30.4-11.5.2007</OBJECT><CONTENT><PARA>ELis ja sealhulgas Euroopa Parlamendis ollakse valdavalt üksmeelsel seisukohal, et tuumarelva leviku tõkestamise leping tuleb taaselustada ning seda tuleb tugevdada. Seetõttu on oluline, et EL teeks ettevalmistusi 2010. aastal toimuvaks lepingu läbivaatamise konverentsiks, andes positiivse ja nähtava panuse ettevalmistuskomitee esimesel kohtumisel, mis toimub Viinis 30. aprillist 11. maini 2007. <BRK/></PARA><PARA>Milliseid meetmeid kavatseb   komisjon võtta tuumarelva leviku tõkestamise lepingus sisalduvate tuumarelva   leviku tõkestamise standardite toetamiseks ja tõhusa mitmepoolsuse saavutamiseks,   nagu märgiti 2003. aasta detsembris massihävitusrelvade ja -vahendite   leviku vastases ELi strateegias? <BRK/></PARA><PARA>Milliseid konkreetseid   tuumarelva leviku tõkestamise programme kavatseb komisjon stabiliseerimisvahendi   raames ellu viia?  <BRK/></PARA><PARA>Milline on komisjoni   roll tuumarelva leviku tõkestamise lepingu läbivaatamise konverentsi   jaoks koostatud ELi 2005. aasta ühise seisukoha ja eelkõige selles sisalduva   41 meetme rakendamise toetamisel?  <BRK/></PARA><PARA>Milliste uute kohustuste   kehtestamist loodab komisjon näha 2007. aastal toimuval tuumarelva leviku   tõkestamise lepingut käsitleva ettevalmistuskomitee kohtumisel? <BRK/></PARA><PARA>Milliste konkreetsete   desarmeerimiseesmärkide edendamist ootab komisjon tuumarelva leviku   tõkestamise lepingut käsitleva ettevalmistuskomitee kohtumiselt ja millise   hinnangu annab komisjon varasemate kohustuste täitmisel tehtud edusammudele,   pidades silmas näiteks 13 meedet, mille suhtes lepiti kokku 1995. aasta   lõpus toimunud tuumarelva leviku tõkestamise lepingu läbivaatamise konverentsil   (ja mida kinnitati 2000. aastal)? Milline võiks täpsemalt olla komisjoni   roll kontrollitava lõhustuvate materjalide tootmiskeelu lepingu kehtestamise   saavutamisel? <BRK/></PARA><PARA>Kas komisjon toetab   üha suurenevat rahvusvahelist konsensust tuumadesarmeerimise kiireloomulisuse   osas, mida edendavad New Agenda Coalition ja mitmed Nobeli preemia laureaadid?   Kas komisjon nõustub dr Henry Kissingeriga, kelle sõnul oleme me uue   ja ohtliku tuumaajastu äärel ja ainus võimalus sellesse kuristikku kukkumise   vältimiseks on saavutada ülemaailmne konsensus, mis kinnitab nägemust   tuumarelvavabast maailmast, ning selles suunas energiliselt tegutseda?  <BRK/></PARA><PARA>Kas komisjon kavatseb   ELi ja USA suhete raames tõstatada küsimuse USA ja India vahelisest   tuumalepingust ning selle mõjust IAEA-le ja tuumatarneriikide grupile   (NSG)?</PARA></CONTENT></QUEST>