<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0060">O-0060/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="22097">Véronique De Keyser</PERSON>, <PERSON ID="1952">Jan Marinus Wiersma</PERSON> ja <PERSON ID="2295">Hannes Swoboda</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0060">Teema: Rahvusvaheliste läbirääkimiste alustamine eesmärgiga võtta vastu rahvusvaheline leping Arktika kaitse kohta</OBJECT><CONTENT><PARA>Komisjoni 20. novembri 2008. aasta teatises nõukogule ja Euroopa Parlamendile „Euroopa Liit ja Arktika piirkond” (KOM(2008)0763) on suurepäraselt kirjeldatud Arktika kaitsmise ja säilitamise ning loodusvarade säästva kasutamisega seotud probleemistikku. Kõnealuses Euroopa Liitu ja Arktika piirkonda käsitlevas komisjoni teatises on märgitud järgmist: „Arktikaga ei seondu konkreetset lepingusüsteemi. Põhjapoolus või seda ümbritsev Arktika ookean ei kuulu ühegi riigi ega riikide rühma suveräänsete õiguste alla.”</PARA><PARA>Pärast Ühinenud Rahvaste Organisatsiooni mereõiguse konventsiooni (Montego Bay 1982)<FNREF FNIDREF="FN1"/> vastuvõtmist on toimunud tehnoloogilisi, keskkonnaalaseid ja õiguslikke muutusi.</PARA><PARA>Kõnealuses piirkonnas, kus võivad olla kaalul suured majanduslikud huvid, esineb territoriaalseid erimeelsusi, mis võivad põhjustada olulisi konflikte riikide vahel, kes soovivad kaitsta – muu hulgas ka sõjaliselt – seda, mida nad peavad oma riigi huvideks. Geopoliitiline neutraliseerimine võimaldaks laiendada Euroopa Liidu koostööd polaarpiirkonna ümbruses asuvate riikidega.</PARA><PARA>Kas nõukogu ei arva, et Arktika piirkondlik julgeolek puudutab Euroopa Liitu ja mitte üksnes Põhja-Jäämere äärseid riike?</PARA><PARA>Mida kavatseb nõukogu ette võtta selleks, et luua rahu ja koostöö vaimust kantud Arktika piirkond, mis on avatud üksnes rahumeelsele tegevusele ja kaitstud suveräänsuse jagamisega seotud lahkarvamuste eest, ning korraldada Arktikas julgeolekualane koostöö?</PARA><PARA>Kas nõukogu on valmis toetama rahvusvaheliste läbirääkimiste alustamist eesmärgiga võtta Antarktika lepingu eeskujul vastu rahvusvaheline leping Arktika kaitse kohta, nii nagu Euroopa Parlament seda soovitas oma 9. oktoobri 2008. aasta resolutsioonis (<ANCHOR ID="1" FAMILY="TA" TYPE="P6-TA" YEAR="2008" NUMBER="0474">P6_TA(2008)0474</ANCHOR>)?</PARA><PARA>Kas nõukogu kavatseb lisada Arktika küsimuse järgmise ELi ja Venemaa tippkohtumise päevakorda?</PARA><FN FNID="FN1">  Vt Arktika uurimisrühma leping arktilise keskkonna kaitse kohta</FN></CONTENT></QUEST>