<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000068">O-000068/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96646">Helmut Scholz</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000068">Teema: USA administratsiooni otsus lubada taas Guantánamo Bays nn sõjaväekomisjonide kohtuprotsesse</OBJECT><CONTENT><PARA>22. jaanuaril 2009 andis president Obama korralduse peatada uute nn sõjaväekomisjoni süüdistuste menetlemine, ja peatas sellega USA eelmise administratsiooni otsuse täitmise, millega lubati Guantánamo Bay kinnipidamiskeskuses peetavate kahtlusaluste üle kohut mõista sõjaväekomisjonidel. Otsuse peatamine tähendas seda, et terrorismis kahtlustatavate üle tuli kohut mõista USA põhiterritooriumil asuvates föderaalsetes tsiviilkohtutes, samuti andis president Obama korralduse Guantánamo keskus aasta jooksul sulgeda. 7. märtsil 2011 tühistas USA president kaks aastat kehtinud peatamiskorralduse, lubades sellega jälle nn sõjaväekomisjonide kohtuprotsesse, ning käskis seadusi muuta nii, et vahialuseid saaks ilma süüdistust esitamata määramata aja jooksul kinni pidada, nagu see Guantánamos toimubki. Kehtestati läbivaatamismenetlus, mille kohaselt saab kohtuasju uuesti läbi vaadata pärast esimest aastat ja seejärel iga nelja aasta tagant. Guantánamosse on jäänud 172 kinnipeetavat, kellest umbes 40 üle hakkavad kohut pidama kas kriminaalkohtud või sõjaväekomisjonid. Pärast 2001. aasta 11. septembrit on sõjaväekomisjonid käsitlenud vaid väheseid kohtuasju, enamasti selliseid, kus kohtualused end süüdi tunnistasid, samal ajal kui tsiviilkohtutes viidi menetlus lõpule enam kui 170 korral. Euroopa Parlament nõudis korduvalt Guantánamo kinnipidamiskeskuse sulgemist ning tervitas asjade sõjaväekomisjonides menetlemise peatamist, palus USAl tagada Guantánamo kinnipeetavate inimõigused ja põhivabadused vastavalt rahvusvahelisele õigusele ja USA põhiseadusele, ning palus, et kõigi kinnipeetavate kohtuasju, kelle vastu Ühendriikidel on piisavalt tõendeid, menetleks nõuetekohaselt, viivitusteta, õiglaselt ja avalikul kohtuistungil pädev, sõltumatu ja erapooletu kohus, ning et süüdimõistetud kannaksid vanglakaristust USAs.</PARA><PARA>Kas komisjon ja eelkõige ELi välisasjade kõrge esindaja tõstatab USA ametivõimude ees küsimuse ELi tõsisest murest hiljutise otsuse pärast tühistada sõjaväekomisjonide poolt kohtumõistmise peatamine, määramata kestusega kinnipidamiste pärast ja Guantánamo Bay kinnipidamiskeskuse sulgemise pideva edasilükkamise pärast? </PARA><PARA>Kas komisjon on kunagi inimõiguste seisukohalt hinnanud kõiki liikmesriikide asjakohaseid õigusakte ning liikmesriikide ja USA luureteenistuste vahelisi ametlikke ja mitteametlikke kokkuleppeid?</PARA><PARA>Milliseid meetmeid ja algatusi USA ametivõimude suhtes rakendab komisjon ja eelkõige välisasjade kõrge esindaja selle küsimuse lahendamiseks?</PARA></CONTENT></QUEST>