<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0017-R01">O-0017/09/variant1</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28391">Zdzisław Zbigniew Podkański</PERSON> <GRPOL GRPOLID="1108">UEN</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0017">Teema: Koonduslaagrite nimetamise täpsustamine</OBJECT><CONTENT><PARA>Euroopa Parlament paneb oma tegevuses erilist rõhku inimõiguste kaitsele. Oma resolutsioonides mõistab ta otsustavalt hukka igasuguse vabaduse piiramise ja eelkõige kõik genotsiidi juhtumid. Genotsiid kui kõige rängem kuritegu tuleb alati ja kõikjal hukka mõista. Siiski tuleb – eelkõige viimasel ajal – üha sagedamini ette, et timukad ajavad oma inimsusevastased kuriteod oma ohvrite süüks. Sellele tuleb otsustavalt vastu astuda, nii nagu tuleb vastu seista kõigile muudele katsetele ajalugu võltsida. Paljudes rahvastes tekitab nördimust ja üldist vastuseisu levinud tava nimetada näiteks Saksa koonduslaagreid Poola või Läti koonduslaagriteks. Sellist keelekasutust on tulnud ette näiteks seoses Auschwitzi, Treblinka ja Trawniki laagritega ning hiljuti seoses Majdaneki koonduslaagriga, mida päevalehes Die Welt nimetati &quot;Poola koonduslaagriks&quot;.</PARA><PARA>Arvestades asjaolu, et Teise maailmasõja ajal oli Saksamaa territooriumil ja tema poolt okupeeritud maades üle 12 000 koondus- ja hävituslaagri, milles mõrvati miljoneid inimesi, on vaja lõplikult selgeks teha nende laagrite nimetamine.</PARA><PARA>Kas komisjon on sellest probleemist teadlik? Milliseid meetmeid kavatseb komisjon selles suhtes võtta?</PARA></CONTENT></QUEST>