<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000157">O-000157/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96952">Sylvie Guillaume</PERSON>, <PERSON ID="28166">Vincent Peillon</PERSON>, <PERSON ID="28365">Pier Antonio Panzeri</PERSON>, <PERSON ID="28174">Thijs Berman</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000157">Teema: ELi toetus pagulaste vastuvõtule ja demokraatiale ülemineku protsessile Tuneesias</OBJECT><CONTENT><PARA>Alates 14. jaanuarist 2011 on Euroopa Liit pidevalt kinnitanud oma tahet aidata kaasa demokraatia arengule Tuneesias. Eelkõige on EL andnud märkimisväärset humanitaarabi sadade tuhandete pagulaste vastuvõtmiseks, kes on Tuneesiasse saabunud alates ülestõusust ja kokkupõrgetest Liibüas ning asutanud pagulaslaagreid ja aidanud inimestel nende päritoluriiki tagasi pöörduda.</PARA><PARA>15. juunil 2011 teatas Euroopa välisteenistus Euroopa Parlamendi inimõiguste allkomisjonile, et laagrites viibib 6000 isikut ja et on antud lubadus 780 pagulase ümberasustamise kohta. Kas komisjon saaks välja tuua, millised liikmesriigid on võtnud kohustuse võtta need pagulased vastu, ning kas ta annaks parlamendile ülevaate nõukogu ja liikmesriikidega peetud aruteludest, et võimaldada vastava heakskiidu saanud pagulaste vastuvõttu?</PARA><PARA>Peale selle on Euroopa Liit teatanud, et lisaks humanitaarabile eraldatakse toetusi, et astuda vastu majanduskriisile, mille päästis ennekõike valla turismist saadavate sissetulekute järsk langus ja kaubavahetuse vähenemine Liibüaga. Euroopa välisteenistus kinnitas inimõiguste allkomisjonile, et hoolimata sellest, et kasutuselevõetavad rahastamisvahendid on välja selgitatud, ei ole neid vahendeid siiani veel vabastatud. Kas komisjon võiks selgitada, miks abi maksmine on viibinud, ning anda teada, kui kaua aega veel tuleks abi maksmist oodata?</PARA></CONTENT></QUEST>