<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0162">O-0162/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="96820">Marisa Matias</PERSON>, <PERSON ID="96706">João Ferreira</PERSON>, <PERSON ID="28182">Kartika Tamara Liotard</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ0162">Teema: ELi tegevus seoses nn punase muda katastroofiga Lääne-Ungaris</OBJECT><CONTENT><PARA>4. oktoobril 2010 ujutati Ajka linnas asuva ettevõtte Magyar Aluminium (MAL) alumiiniumitehase jäätmehoidla seina purunemise tõttu Lääne-Ungari alad üle tuhandete kuupmeetrite veega segunenud punase mudaga. Punase muda väljavoolamine põhjustas vähemalt kaheksa inimese surma, sadu vigastusi ja ühe suurima keskkonnakatastroofi Euroopa maailmajaos. Tonnid tugevalt leeliselist ning alumiiniumit ja muid raskemetalle, näiteks arseeni ja elavhõbedat sisaldavat punast muda valgus hoidlast välja ning saastas nii Marcali jõe ökosüsteemi kui ka selle lähedal asuvad asustatud alad ja haritavad põllud. Mürgine tulv jõudis ka Euroopa suuruselt teise jõe Doonauni, mis põhjustas hirmu allavoolu toimuva saastumise pärast. Ungari ametivõimud on olnud Euroopa Liidu abi ja Euroopa kodanikukaitse mehhanismi kasutamise taotlemisel väga aeglased.</PARA><PARA>Milliseid meetmeid kavatseb komisjon võtta keskkonnakahjustuste piiramiseks ning katastroofis vara ja tervise kaotanud inimeste abistamiseks, võttes arvesse asjaolu, et katastroofi põhjustatud kahjusid hinnatakse kümnetele miljonitele ja saastuse kõrvaldamine nõuab nii Ungari kui Euroopa Liidu ametivõimudelt pikaajalist rahastamist ning pikaajaliste kohustuste võtmist?</PARA><PARA>Kas komisjon on hakanud uurima võimalikke Euroopa Liidu õiguse rikkumisi, eelkõige kaevandustööstuse jäätmete direktiivi (direktiiv 2006/21/EÜ kaevandustööstuse jäätmete käitlemise kohta), nn SEVESO II direktiivi (direktiiv 96/82/EÜ koos muudatustega) ja jäätmete raamdirektiivi (direktiiv 2008/98/EÜ) suhtes?</PARA><PARA>Kas komisjon uurib võimalust kasutada Ungaris Euroopa kodanikukaitse mehhanismi? Kas Ungari ametivõimud on seda taotlenud?</PARA><PARA>Kas komisjon kavatseb kehtivad õigusaktid nende rangema kohaldamise eesmärgil läbi vaadata, et vältida sarnaseid õnnetusi tulevikus?</PARA></CONTENT></QUEST>