<QUEST><TI><TI-INTRO>SUULINE KÜSIMUS <QREF QID="H-2009-0392">H-0392/09</QREF></TI-INTRO><TI-SESSION>Küsimuste tunniks osaistungjärgul - november 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28279">Justas Vincas Paleckis</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0392">Teema: Energiaharta lepingu ratifitseerimine</OBJECT><CONTENT><PARA>1994. aastal allkirjastas Venemaa koos 50 muu riigiga energiaharta lepingu ja sellega seotud dokumendid. Venemaa ei ole aga lepingut seniajani ratifitseerinud. Augustis teatas Venemaa ametlikult, et ta ei ratifitseeri energiaharta lepingut ning selle juurde kuuluvat energiaharta protokolli energiakasutuse tõhustamise ja sellega seotud keskkonnakaitseküsimuste kohta. Ka Valgevene ja Norra ei ole energiaharta lepingut ratifitseerinud.</PARA><PARA>2000. aastast alates on Euroopa Liit tagajärjetult taotlenud, et Venemaa ratifitseeriks harta ja hakkaks seejärel tegema energiatehnika arendamiseks vajalikke investeeringuid, demonopoliseeriks energiajaotuse ja liberaliseeriks energiaturuga seotud investeeringud.</PARA><PARA>Euroopa Liit on korduvalt tunnustanud nii energiaharta lepingu tähtsust kui ka tõsiasja, et kõik lepingu allkirjastanud riigid peavad oma kohustusi täitma.</PARA><PARA>Milliseid meetmeid saaks nõukogu hinnangul veel võtta, et tagada nende nõuete tegelikku rakendamist?</PARA></CONTENT></QUEST>