<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000326">O-000326/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000326">Teema: Kolmanda riigi õigusaktide piiriülene mõju ja ELi andmekaitsealased õigusaktid </OBJECT><CONTENT><PARA>Kolmanda riigi õigusaktidel võib olla piiriülene mõju, mis avaldub otseselt ELi territooriumil asuvatele ettevõtjatele ja kodanikele. Sellised õigusaktid võivad olla vastuolus ELi õigusaktidega, näiteks nendega, mis käsitlevad andmekaitset. USA seadustega Medicare Act, FATCA, FISA ja Patriot Act nõutakse näiteks Euroopas säilitatud isikuandmete esitamist USA ametiasutustele.</PARA><PARA>1. Kas komisjoni arvates võivad kolmanda riigi õigusaktid, näiteks eespool toodud USA seadused, osutuda ülimuslikuks asjaomaste ELi andmekaitsealaste õigusaktide ning õiguste ja tagatiste suhtes, mida need kodanikele ja ettevõtjatele ette näevad? Kas komisjon teab mõnda muud näidet piiriülese mõjuga kolmanda riigi õigusaktide kohta, mis on vastuolus asjaomaste ELi andmekaitsealaste õigusaktide ja nendega seotud õigustega?</PARA><PARA>2. Kas komisjoni arvab, et isikuandmete edastamine kolmandatele riikidele, nagu nõutakse eespool näiteks toodud USA seadustes, kujutab endast ELi andmekaitsealaste õigusaktide rikkumist?</PARA><PARA>3. Milliseid kiireloomulisi meetmeid kavatseb komisjon võtta nende probleemide lahendamiseks asjaomaste USA ametiasutustega ning mida kavatseb komisjon teha ELi kodanike ja ELis asuvate ettevõtjate õiguste kaitsmiseks ja esindamiseks?</PARA><PARA>4. Milliseid kiireloomulisi meetmeid kavatseb komisjon võtta selleks, et tagada ELi andmekaitse-eeskirjade tõhus jõustamine, et kolmanda riigi õigusaktid ei oleks ELi õigusaktide suhtes ülimuslikud ja et need ei muudaks õigusaktidega tagatud õigusi ja tagatisi õigustühiseks?</PARA><PARA>5. Kas komisjon, kes toetab maksupettuste ja maksude maksmisest kõrvalehoidumise vastast võitlust, ei peaks selle asemel, et ettevõtjatelt isikuandmete edastamist nõuda, nõudma hoopis USAlt suhtlemist riikidega?</PARA><PARA>6. Kas komisjon on nõus, et kui USA nõustub automaatse teabevahetusega – nagu on see sätestatud hoiuste intresside maksustamise direktiivis, mille kohaldamisala kavatsetakse laiendada ka muud liiki sissetulekutele – muutuks FATCA-seaduse kohaldamine ELi suhtes tarbetuks?</PARA></CONTENT></QUEST>