<QUEST><TI><TI-INTRO>SUULINE KÜSIMUS <QREF QID="H-2009-0460">H-0460/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96829">Ádám Kósa</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0460">Teema: Keele- ja viipekeeleõigused</OBJECT><CONTENT><PARA>Seni tunnustatakse viipekeelt seaduslikul või põhiseaduslikul tasandil üheksas Euroopa Liidu liikmesriigis ning alates 9. novembrist 2009. aastal nüüd ka Ungaris. Euroopa Parlament on aastatel 1988–1998 käsitlenud viipekeelte olukorda kahel korral isegi resolutsioonides, kuid on seni saavutanud üksnes väheseid konkreetseid tulemusi. </PARA><PARA>Kõrgetasemeline mitmekeelsuse töörühm esitas 2007. aastal hulga ettepanekuid mitmekeelsuse kohta. Töörühm rõhutas, et mitmekeelsus hõlmab ka viipekeeli. </PARA><PARA>Üldasjade ja välissuhete nõukogus jõuti juba 26. novembril 2009. aastal kokkuleppele Ühinenud Rahvaste Organisatsiooni puuetega inimeste õiguste konventsiooni ratifitseerimise küsimuses. Konventsiooni artiklis 30 on esitatud järgmine tekst: „Puuetega inimestel on teistega võrdsetel alustel õigus oma kultuurilise või keelelise identiteedi, kaasa arvatud viipekeele ja kurtide kultuuri, tunnustamisele ja toetamisele.”</PARA><PARA>Võttes arvesse 2000. aastal välja antud muu hulgas viipekeeltele viitavaid Flensburgi soovitusi, milliseid meetmeid kavatseb Euroopa Komisjon võtta viipekeelte tunnustamiseks ja nende asjakohaseks kasutamiseks ELi institutsioonides?</PARA></CONTENT></QUEST>