<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0088">O-0088/04</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4453">Luisa Morgantini</PERSON>, <PERSON ID="4302">Feleknas Uca</PERSON> ja <PERSON ID="28248">Gabriele Zimmer</PERSON> <GRPOL GRPOLID="1106">GUE/NGL</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0088">Teema: Arenguriikide võlakoorma kergendamine seoses Iraagi võla vähendamisega</OBJECT><CONTENT><PARA>Novembris otsustas &quot;Pariisi klubi&quot; tühistada 80 protsenti Iraagi välisvõlast, s.o 96 miljardit dollarit. </PARA><PARA>Me võime aga tõdeda, et nimetatud asjaolu on rohkem seotud geopoliitiliste kriteeriumitega kui tõelise üldstrateegiaga, mille eesmärk on vähendada või tühistada arengumaade võlga, nagu Euroopa Parlament nõudis oma 18. mai 2000. aasta resolutsioonis ja mis võimaldaks kõige vaesematel maadel investeerida oma kodanike elutingimuste parandamisse.</PARA><PARA>Vastavalt olemasolevatele andmetele ulatub 42 suurima võlakoormaga riigi võlg 35 miljardi dollarini ja isegi Maailmapanga hinnangu kohaselt tuleks eraldada täiendavalt vähemalt 2,3 miljardit dollarit võlakoorma leevendamiseks, et vältida Maailmapanga vaestele ja suure võlakoormaga riikidele suunatud programmi kokkuvarisemist. Aastatuhande arengueesmärkide peatükis 8 mainitakse ka, et arenguriikide võla probleemi tuleb lahendada riiklike ja rahvusvaheliste meetmetega, mis muudaksid võlakoorma pikas perspektiivis jätkusuutlikuks.</PARA><PARA>Arvestades, et Euroopa Liit on end aastatuhande arengueesmärkidega sidunud, soovin ma teada, kas nõukogu kavatseb Euroopa ja rahvusvahelisel tasandil võtta konkreetseid meetmeid, et Iraagi välisvõla vähendamise aluseks olevaid kriteeriume kohaldataks ka vaesete ja suure võlakoormaga riikide suhtes.</PARA></CONTENT></QUEST>