<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000134">O-000134/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28167">Corien Wortmann-Kool</PERSON>, <PERSON ID="28193">Jean-Paul Gauzès</PERSON>, <PERSON ID="1928">Werner Langen</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000134">Teema: Rahvusvahelise Valuutafondi (IMF) uue tegevdirektori valimine</OBJECT><CONTENT><PARA>Käimas on IMFi uue tegevdirektori valimine.</PARA><PARA>Põhjuseid, miks järgmine kandidaat tuleks järjekordselt valida EList, on mitu. IMFi loomisest alates on selle juht olnud pärit Euroopast (ning Maailmapanga president Ameerika Ühendriikidest). See osa kirjutamata kokkuleppest kajastab asjaolu, et mõlema asutuse suurimad rahalised toetajad on EL ja Ameerika Ühendriigid. 2010. aastal vastuvõetud reformid seda ei muutnud.</PARA><PARA>Oluline on, et endise tegevdirektori asendaja leitakse ELi liikmesriigist, kuna ELi võlakirjalaenude turul olevatest pingetest tulenevate raskustega toimetulemiseks on vaja inimest, kes tunneks olukorda võimalikult hästi kõige kõrgemal tasandil. Soovime IMFi tegevdirektorina näha teenekat ja võimekat ELi kodanikku. </PARA><PARA>Sellises olukorras on väga oluline, et ELi kõik liikmesriigid toetaksid ELi kandidaati. Me teame, et president Barroso on teinud avalduse selle ainsa ELi kandidaadi toetuseks, kes on sellele ametikohale asumiseks ametlikult soovi avaldanud. Kandidaatide ülesseadmiseks sellele ametikohale ei ole olemas ametlikku ELi menetluskorda, kuid komisjon peaks selles suunas töötama. </PARA><PARA>Mida kavatseb komisjon teha tagamaks, et järgmine IMFi tegevdirektor on ELi kodanik?</PARA></CONTENT></QUEST>