<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0103">O-0103/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON>, Baroness <PERSON ID="4529">Sarah Ludford</PERSON>, <PERSON ID="96945">Marietje Schaake</PERSON>, <PERSON ID="96692">Leonidas Donskis</PERSON>, <PERSON ID="96677">Cecilia Wikström</PERSON>, <PERSON ID="4398">Gianni Vattimo</PERSON>, <PERSON ID="37324">Adina-Ioana Vălean</PERSON>, <PERSON ID="4335">Marielle De Sarnez</PERSON>, <PERSON ID="97203">Ramon Tremosa i Balcells</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0103">Teema: Suurenev oht teabe- ja meediavabadusele ELi liikmesriikides ja komisjoni kavandatud tegevus</OBJECT><CONTENT><PARA>Lisaks Tšehhi Vabariigile ja Itaaliale kaaluvad ka Ungari, Eesti ja Rumeenia tõsiseid teabe- ja meediavabaduse piiranguid, mille eesmärk on anda valitsustele õigus määrata sisu, tsenseerida kriitikat ja suurendada valitsuste kontrolli meedia üle. Ungari valitsuse eelnõus nähakse ette valitsuse toetatava meedianõukogu loomine, mis kontrollib avalikku meediat ja mille juhi nimetab ametisse peaminister. Eesti parlament kaalub ettepanekut võtta vastu seadus, mis sunniks ajakirjanikke avalikustama nende allikaid ja kehtestaks trahvid ajalehtedele, mida kahtlustatakse kavatsuses avaldada nn potentsiaalselt kahjulikku teavet. Rumeenia kõrgeim kaitsenõukogu esitas parlamendile õiguslike meetmete võtmiseks uue riikliku kaitsestrateegia, mis osutab „tellitud meediakampaaniate fenomenile, mille eesmärk on halvustada riiklikke institutsioone, levitades nende tegevuse kohta valeinfot”. Esile on kerkinud ka probleemid seoses avalik-õiguslikku ringhäälingut puudutavate õigusaktide läbivaatamisega. Ungari, Eesti ja Rumeenia ajakirjanikud ja kirjastajad, keda toetavad nende kolleegid teistest Euroopa riikidest, on nimetanud selliseid samme hoobiks vastava riigi meediavabadusele, mis tähendab ohtlikku ajas tagasi minekut.</PARA><PARA>Kas komisjon leiab, et sellised eelnõud vastavad Euroopa teabe- ja meediavabaduse standarditele, mis on tagatud Euroopa Liidu põhiõiguste harta artikliga 11, Euroopa inimõiguste ja põhivabaduste kaitse konventsiooni artikliga 10 ja sellega seotud kohtupraktikaga ning Euroopa Liidu lepingu artikliga 6?</PARA><PARA>Kas komisjon on nõus, et meediavabadus on demokraatia põhielement, mida EL ja selle institutsioonid peavad kaitsma, kohaldades vajaduse korral Euroopa Liidu lepingu artiklit 7?</PARA><PARA>Milliseid meetmeid komisjon võtab, tagamaks kõigi asjaomaste õigusaktide nõuetekohase ja täieliku jõustamise siseturu, audiovisuaalpoliitika, konkurentsi, telekommunikatsiooni, riigitoetuste, avaliku teenindamise kohustuse ja põhiõiguste vallas?</PARA><PARA>Millal avaldatakse teatis meediakanalite paljususe näitajate kohta (väljakuulutatud on 2010. aasta) ja millised on järgmised sammud? Ja kas komisjon kavandab eelkõige piirideta televisiooni direktiivi läbivaatamist, et lisada sätted meediavabaduse ja meediakanaliste paljususe kohta?</PARA></CONTENT></QUEST>