<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000170">O-000170/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96761">Axel Voss</PERSON>, <PERSON ID="28120">Simon Busuttil</PERSON>, <PERSON ID="28229">Manfred Weber</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000170">Teema: Austraalia, USA ja Kanadaga toimuvate broneeringuinfo kasutamise ja edastamise teemaliste läbirääkimiste hetkeseis</OBJECT><CONTENT><PARA>1.  Kas komisjonil oleks võimalik üksikasjalikult selgitada, kuidas ta hindab ELi ja Austraalia vahelise broneeringuinfot käsitleva lepingu vastavust põhiõigustele ja ELi õigusaktidele, samuti Euroopa Parlamendi resolutsioonides <ANCHOR ID="1" FAMILY="TA" TYPE="P7-TA" YEAR="2010" NUMBER="0144">P7_TA(2010)0144</ANCHOR> ja <ANCHOR ID="2" FAMILY="TA" TYPE="P7-TA" YEAR="2010" NUMBER="0397">P7_TA(2010)0397</ANCHOR> sätestatud kriteeriumidele? Kas komisjon võiks eeskätt selgitada, kuidas ta on teinud kindlaks, et broneeringuinfo kogumine ja kasutamine vastab vajalikkuse ja proportsionaalsuse õigusnormidele?</PARA><PARA>2.  Kas komisjonil oleks võimalik selgitada, kuidas ta kavatseb ELi toimimise lepingu artiklit 218 arvesse võttes rakendada ELi ja Austraalia vahelise lepingu artikleid 23 ja 25 (vaidluste lahendamise ning lepingu peatamise ja lõpetamise kohta) juhul, kui Euroopa Parlament hääletab absoluutse enamusega kõnealuste artiklite kohaldamise poolt?</PARA><PARA>3.  Arvestades, et Austraalia seaduste järgi peavad lennuettevõtjad broneeringuinfot edastama, on ELi ja Austraalia vahelise lepingu eesmärk vaid tagada, et andmete edastamine oleks kooskõlas ELi andmekaitsealaste õigusaktidega. Kas komisjon nõustub, et ELi toimimise lepingu artikkel 16 on nõukogu otsusele asjakohane õiguslik alus?</PARA><PARA>4.  Arvestades, et ühtne kokkulepitud profiilide koostamise määratlus, mis põhineks kehtivatel rahvusvahelistel dokumentidel, võiks aidata hinnata seoseid broneeringuinfo kogumise ja töötlemise ning profiilide koostamise vahel, siis kas komisjon nõustuks sellist määratlust välja töötama?</PARA><PARA>5.  Kas komisjon võiks enne USA ja Kanadaga peetavate edasiste läbirääkimiste lõpulejõudmist anda teavet üldiste kriteeriumide kohta, millega tagatakse vajalikkuse ja proportsionaalsuse põhimõtete järgimine, eeskätt andmete ulatuse ja säilitamise osas? Kas komisjon võiks anda täieliku ülevaate USA ja liikmesriikide vahelistest võimalikest kahepoolsetest kokkulepetest, mis sisaldavad viiteid broneeringuinfo edastamisele? Kas komisjon võiks anda üksikasjalikku teavet seoses lähiajal esitatavate õigusaktidega, millega nähakse ette broneeringuinfo süstemaatiline edastamine Kanadast USAsse?</PARA><PARA>6.  Kas komisjon võiks selgitada USA Secure Flight programmi seoseid broneeringuinfo kogumisega?</PARA><PARA>7.  Kas komisjon leiab, et USA ametivõimude sagedased ajutised sisenemised (tõmbemeetod) nende lennuettevõtjate süsteemidesse, kes juba kasutavad tõukemeetodit, on kooskõlas USAga sõlmitud lepingu sätetega? </PARA><PARA>8.  Kas läbirääkimised komisjoni ja Ameerika Ühendriikide vahel jätkuvad? Millised on komisjoni arvates tema õigustalitluse õigusliku arvamuse tagajärjed?</PARA></CONTENT></QUEST>