<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000207">O-000207/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97011">Georgios Koumoutsakos</PERSON>, <PERSON ID="1263">Elmar Brok</PERSON>, <PERSON ID="28474">Ioannis Kasoulides</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000207">Teema: Viimased arengud Vahemere idapiirkonna riikides</OBJECT><CONTENT><PARA>Viimastel kuudel on Vahemere idapiirkonna riikides olukord pingelisemaks muutunud.</PARA><PARA>Türgi ja Iisraeli suhted on teravnenud. Türgi on suhteid Iisraeliga piiranud, katkestades kahe riigi vahelised sõjalised ja kaubandussuhted ning saates riigist välja Iisraeli suursaadiku, tema asetäitja ja teised kõrgetasemelised diplomaadid pärast seda, kui Iisrael keeldus vabandamast või tasumast hüvitist üheksa Türgi aktivisti eest, kelle Iisraeli eriüksused tapsid humanitaarabilaeval, mis püüdis 2010. aastal Iisraeli poolt Gazale kehtestatud mereblokaadist läbi murda.</PARA><PARA>Olukorra piirkonnas muudab veelgi pingelisemaks asjaolu, et Türgi keeldub tunnistamast, et ELi liikmesriik võib teostada oma seaduslikke suveräänseid õigusi, nagu on sätestatud ÜRO mereõiguse konventsioonis (UNCLOS), mis on osa ühenduse õigustikust. Kõik ELi liikmesriigid, EL ise ja kõik kandidaatriigid peale ühe on selle konventsiooni osalised.</PARA><PARA>Murettekitav on ka see, et keeldumisega kaasnevad ametlikud pressiteated ja ähvardused, milles lubatakse reageerida jõuliselt, välistamata sõjalist sekkumist, kui kõnealuseid õigusi teostatakse, s.t kui Küprose Vabariik tegeleb oma majandusvööndis nafta ja maagaasi otsimisega koostöös rahvusvaheliste ettevõtjatega. Muu hulgas aitab see projekt kaasa ELi energiajulgeoleku tugevdamisele ja tarnevõimaluste mitmekesistamisele.</PARA><PARA>Arvestades ELi olulist rolli piirkondliku ja rahvusvahelise julgeoleku seisukohalt sedavõrd tähtsas piirkonnas, palume komisjonil vastata järgmistele küsimustele:</PARA><PARA>- Kas komisjon on mures olukorra pärast Vahemere idapiirkonna riikides? Milline on Euroopa välisteenistuse hinnang? Milliseid järeldusi on välisteenistus teinud?</PARA><PARA>- Milliseid diplomaatilisi samme kavatseb EL astuda, lähtudes rahvusvahelise õiguse ja eelkõige ÜRO mereõiguse konventsiooni ning Lissaboni lepingus sätestatud solidaarsuse põhimõtte järgimisest?</PARA><PARA>- Milline on ELi reaktsioon Türgi ametlikele avaldustele, mille kohaselt külmutatakse Küprose eesistumise ajal suhted ELiga?</PARA></CONTENT></QUEST>