<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000155">O-000155/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96988">Alfreds Rubiks</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000155">Teema: Korruptsioonivastaste meetmete tõhustamine</OBJECT><CONTENT><PARA>Meetmete tõhustamisega on kiire, kuna korruptsioonil on tõsiselt õõnestav mõju liikmesriikide rahalistele vahenditele, turgude majanduslikule terviklikkusele ning kodanike usaldusele oma valitsuste vastu. </PARA><PARA>1.  Kas komisjon on sellega nõus, et korruptsiooni vastu võitlemine on ELi liikmesriikides väga oluline? Kas komisjon nõustub, et selle probleemi pakilisuse tõttu peaks ELi kõige esimese korruptsioonivastase aruande vastuvõtmise nihutama palju varemaks, 2013. aasta asemel 2012. aastale?</PARA><PARA>2.  Teatises väljendatakse selgelt, et liikmesriikides puudub poliitiline tahe korruptsiooniga võitlemiseks. Mõned liikmesriigid ei ole isegi ÜRO korruptsioonivastasele konventsioonile ega muudele õiguslikult siduvatele rahvusvahelistele korruptsioonivastastele dokumentidele alla kirjutanud. Kas komisjon on valmis esitama nõukogule järelduste eelnõu, milles väljendatakse poliitilist tahet asetada korruptsiooniga võitlemine nõukogu prioriteediks ning nõutakse tungivalt, et need liikmesriigid, kes ei ole veel seda teinud, ratifitseeriksid ülejäänud rahvusvahelised dokumendid? </PARA><PARA>3.  Mõnedel liikmesriikidel, nagu Kreeka, Portugal ja Iirimaa, on väga kiireloomulised probleemid ning nad on eriti IMFi ja ELi rahalist toetust silmas pidades suure pinge all, kuna peavad kärpima kulusid ning erastama riigivara ja teenuseid. Nende protsesside jätkudes ei aita korruptsioon probleemide leevendamisele kaasa ning sellele tuleb vastu seista. Komisjoni plaan taaselustada ELi korruptsioonivastane kontaktpunktide võrgustik on teretulnud. Kas komisjon on nõus sellega, et nimetatud võrgustikul võib olla oluline roll nende riikide aitamisel, kellel on korruptsiooniga seoses tõsiseid probleeme? Kas komisjon on valmis looma võrgustiku abil nn mobiilseid töörühmasid nende riikide jaoks, nagu Kreeka, kes seisavad silmitsi tõsise võlakriisiga ning kel on maksukogumisega probleeme?</PARA></CONTENT></QUEST>