<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000164">O-000164/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4542">Timothy Kirkhope</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR></TI><OBJECT OBJID="OBJ000164">Teema: Austraalia, USA ja Kanadaga toimuvate broneeringuinfo kasutamise ja edastamise teemaliste läbirääkimiste hetkeseis</OBJECT><CONTENT><PARA>1. Kas komisjon võiks täpselt selgitada, kuidas ta hindab ELi ja Austraalia vahelise broneeringuinfot käsitleva lepingu vastavust põhiõigustele ja ELi õigusaktidele, samuti Euroopa Parlamendi resolutsioonides <ANCHOR ID="1" FAMILY="TA" TYPE="P7-TA" YEAR="2010" NUMBER="0144">P7_TA(2010)0144</ANCHOR> ja <ANCHOR ID="2" FAMILY="TA" TYPE="P7-TA" YEAR="2010" NUMBER="0397">P7_TA(2010)0397</ANCHOR> sätestatud kriteeriumidele? Kas komisjon võib eeskätt selgitada, kuidas ta on teinud kindlaks, et broneeringuinfo kogumine ja kasutamine vastab vajalikkuse ja proportsionaalsuse õigusnormidele?</PARA><PARA>2. Kas komisjonil oleks võimalik selgitada, kuidas ta kavatseb Euroopa Liidu toimimise lepingu (ELTL) artiklist 218 tulenevalt rakendada ELi ja Austraalia vahelise lepingu artikleid 23 ja 25 (vaidluste lahendamise, lepingu peatamise ja lõpetamise kohta), juhul kui Euroopa Parlament hääletab absoluutse häälteenamusega kõnealuste artiklite kohaldamise poolt?</PARA><PARA>3.  Kuivõrd Austraalia seaduste järgi peavad lennuettevõtjad broneeringuinfot edastama, on ELi ja Austraalia vahelise lepingu eesmärk vaid tagada, et andmete edastamine oleks kooskõlas ELi andmekaitsealaste õigusaktidega. Kas komisjon nõustub, et ELTLi artikkel 16 on nõukogu otsusele piisav õiguslik alus?</PARA><PARA>4.  Kuna kehtivatel rahvusvahelistel dokumentidel põhinev ühtne kokkulepitud isikuprofiili määratlus võiks aidata hinnata seoseid broneeringuinfo kogumise ja töötlemise ning profiilide koostamise vahel, siis kas komisjon nõustuks sellist määratlust välja töötama?</PARA><PARA>5.  Kas komisjon võiks enne USA ja Kanadaga peetavate edasiste läbirääkimiste lõpule jõudmist anda teavet üldiste kriteeriumide kohta, millega tagatakse, eeskätt andmete ulatuse ja säilitamise osas, vajalikkuse ja proportsionaalsuse põhimõtete järgimine? Kas komisjon võiks anda täieliku ülevaate võimalikest kahepoolsetest USA ja liikmesriikide vahelistest kokkulepetest, mis sisaldavad viiteid broneeringuinfo edastamisele? Kas komisjon võiks anda selgitusi seoses lähiajal esitatavate õigusaktidega, milles nähakse ette broneeringuinfo süstemaatiline edastamine Kanadast USAsse?</PARA><PARA>6.  Kas komisjon võiks selgitada USA Secure Flight programmi seoseid broneeringuinfo kogumisega?</PARA><PARA>7.  Kas komisjoni arvates on USA ametivõimude sagedased ühekordsed päringud (,,PULL” meetod) nende lennuettevõtjate süsteemidest, kes juba kasutavad nn „PUSH“ meetodit, USAga sõlmitud lepingu sätetega kooskõlas? </PARA><PARA>8.  Kas läbirääkimised komisjoni ja Ameerika Ühendriikide vahel jätkuvad? Milliseid järeldusi teeb komisjon oma õigustalituse arvamuse põhjal?</PARA></CONTENT></QUEST>