<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0167">O-0167/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96821">Rui Tavares</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96735">Patrick Le Hyaric</PERSON>, <PERSON ID="28134">Eva-Britt Svensson</PERSON>, <PERSON ID="96742">Jean-Luc Mélenchon</PERSON> ja <PERSON ID="96881">Elie Hoarau</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0167">Teema: Uued arengud seoses CIA vangide erakorraliste üleviimiste programmi ja ELi territooriumil asunud salavanglatega</OBJECT><CONTENT><PARA>18. novembril paljastati ajakirjanduses, et 2004–2005 tegutses Leedus salavangla, kus Al-Qaida terroristideks peetud kinnipeetavate ülekuulamisel kasutati piinamist. Leedu parlament algatas kolmanda uurimise. Leedu olevat selle operatsiooniga nõustunud pärast seda, kui Ameerika Ühendriikide endine president lubas toetada Leedu pääsemist NATOsse. Euroopa Parlament ja Euroopa Nõukogu juhtisid oma raportites, mis olukorda valgustavad, tähelepanu ka sellele, et USA ametivõimud võisid ELi territooriumil toimunud CIA tegevuse varjamiseks kasutada salajast NATO lepingut. Pärast seda, kui Poola parlamendi uurimiskomisjon oli salavanglate olemasolu eitanud, alustas prokuratuur uurimist endise õhujõudude baasi lähedal asunud vangla küsimuses. 4. novembril mõistis Itaalia kohus 23 USA salaagenti ja kaks Itaalia luureohvitseri süüdi Abu Omari röövimises Milanost ja tema toimetamises Egiptusesse, kus teda piinati. Valitsused kuulutasid järjestikku asja riigisaladuseks. Samal ajal, kui USA administratsioon avaldas pettumust Itaalia kohtu otsuse pärast, tunnistas üks süüdimõistetud CIA agentidest ajakirjandusele, et nad „rikkusid seadust” ja et vastavad otsused langetati Washingtonis. Ühendkuningriigi valitsus oli korduvalt vastu katsetele avalikustada tõendeid, mis näitasid, et nende luureteenistused kuulasid üle Ühendkuningriigi elanikku Binyam Mohamedit ning olid teadlikud tema piinamisest CIA agentide poolt. 19. novembril lükkas ülemkohus juba kuuendat korda valitsuse taotluse tagasi. Mullu oktoobris Birminghami rahvusvahelisel lennuväljal toimunud salaoperatsiooni käigus võtsid kaks õhujõudude eriüksuste helikopterit vastu CIAga seotud USA lennuki Gulfstream.</PARA><PARA>Kuidas kavatseb nõukogu tagada, et ELi pinnal toimunud põhiõiguste rikkumiste küsimuses pääseksid võidule tõde ja õigus ning et sellised rikkumised enam ei korduks? Kas nõukogu tunnistab, et Euroopa seotus nende rahvusvahelise õiguse ja inimõiguste konventsioonide rikkumistega ning suutmatus küsimust selgitada ja vastutust võtta õõnestab tõsiselt Euroopa poliitilist vastutust oma kodanike ees ja moraalset autoriteeti välispoliitikas? Kas nõukogu võib esitada üksikasjaliku ülevaate oma senistest sammudest nende süüdistuste osas selguse saamiseks? Kas nõukogu on teadlik NATO 4. oktoobri 2001. aasta lepingust ja kuidas ta tagab, et EL ei hülga terrorismivastases võitluses ning koostöös kolmandate riikide ja eriti USAga demokraatia ja põhiõiguste põhimõtteid? Kas nõukogu kavatseb neid küsimusi arutada liikmesriikide ja USAga? </PARA></CONTENT></QUEST>