<QUEST VERSION="2"><TI><TI-INTRO>Infotunni küsimus <QREF QID="H-2011-000184">H-000184/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 mai osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000184">Teema: Rahvusvahelise turvafirma osalemine inimõiguste rikkumises</OBJECT><CONTENT><PARA>Viimaste teadete kohaselt on rahvusvaheline turvafirma Group4 Securicor (G4S) sõlminud lepingu Iisraeli ametivõimudega, mille kohaselt firma tarnib Iisraelile turvaseadmeid ja osutab turvateenuseid Iisraelis ja Läänekaldal asuvatele vanglatele, kus hoitakse Palestiina poliitilisi kinnipeetavaid, ja Läänekaldal asuvale Iisraeli politseiametile. Firma pakub turvavarustust ja töötajaid ka asundustes tegutsevatele ettevõtetele. Samuti on firma tarninud varustust Iisraeli armee kontrollpunktidele Läänekalda müüril ja osutanud seal hooldusteenuseid, mis rahvusvahelise kohtu 9. juuli 2004. aasta nõuandvas arvamuses on tunnistatud ebaseaduslikuks. Kuna sellega on rikutud neljandat Genfi konventsiooni, on firma (ja Iisraeli ametivõimude) tegevus hukka mõistetud, sest see ei ole kooskõlas rahvusvahelise õigusega, samuti on hukka mõistetud firma osalemine inimõiguste rikkumises ja Iisraeli okupatsioonis.</PARA><PARA>Kas nõukogu mõistab hukka G4S lepingu Iisraeli valitsusega ja koostöö Iisraeli ametivõimudega, kui arvestada, et firma tegutseb ka ELi liikmesriikides ja teeb koostööd ELi institutsioonidega?</PARA></CONTENT></QUEST>