<QUEST><TI><TI-INTRO>SUULINE KÜSIMUS <QREF QID="H-2010-0092">H-0092/10</QREF></TI-INTRO><TI-SESSION>Küsimuste tunniks osaistungjärgul - märts 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0092">Teema: Stabiilsuspakt ja finantsolukord liikmesriikides</OBJECT><CONTENT><PARA>11. veebruari 2010. aasta Euroopa Ülemkogu võttis vastu ajaloolise tähtsusega otsuse, sama tegi ka eurorühm 16. veebruaril 2010. Esimest korda määrati liikmesriik – Kreeka – kolme institutsiooni järelevalve alla. Esimest korda keelas nõukogu ametlikult meetmete vastuvõtmise töötasu, tervishoiusüsteemi, pensionisüsteemi, avaliku halduse, turgude jne valdkonnas. On tähelepanuväärne, et siiani ei ole nõukogu üldse ära märkinud teiste Euroopa Liidu liikmesriikide majanduse kehva olukorda. Näiteks Hispaanias on eelarvedefitsiit 11,2% ja võla kasvumäär 20%. Prantsusmaa eelarvedefitsiit on 8,3% ja võla kasvumäär 10%. Itaalia eelarvedefitsiit on 5,3% ja riigivõlg moodustab 114% SKPst. Portugali eelarvedefitsiit on 8,7% ja võla kasvumäär 10%, Ühendkuningriigi eelarvedefitsiit on 12%. Kreekas on võla kasvumäär 20%. Madalmaades on riigivõlg peaaegu 234% SKPst, Iirimaal on riigivõlg 222%, Belgias 219%, Hispaanias 207% ja Kreekas 179%. </PARA><PARA>Eespool öeldut arvestades on stabiilsuspakt tegelikult tühistatud. Kas nõukogu tunnistab seda? Kas nõukogu arvates on Euroopa Liidus registreeritud märkimisväärsed eelarvepuudujäägid tingitud erinevatest pankadele ja tööstussektorile ette nähtud ebaseaduslikest toetuspakettidest? Kas Kreeka töötajate suhtes võetud meetmed kuulutavad analoogsete „soovituste” kohaldamist kõigi euroala töötajate puhul? Kas Kreeka on katsejäneseks, nagu väidab Kreeka peaminister?</PARA></CONTENT></QUEST>