<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0030-R01">O-0030/08/variant1</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28265">Elly de Groen-Kouwenhoven</PERSON>, <PERSON ID="28234">Angelika Beer</PERSON> ja <PERSON ID="4524">Caroline Lucas</PERSON> <GRPOL GRPOLID="1107">Verts/ALE</GRPOL> fraktsiooni nimel, <PERSON ID="4453">Luisa Morgantini</PERSON> <GRPOL GRPOLID="1106">GUE/NGL</GRPOL> fraktsiooni nimel, <PERSON ID="1946">Annemie Neyts-Uyttebroeck</PERSON> <GRPOL GRPOLID="1119">ALDE</GRPOL> fraktsiooni nimel, <PERSON ID="28306">Ana Maria Gomes</PERSON> <GRPOL GRPOLID="1103">PSE</GRPOL> fraktsiooni nimel, <PERSON ID="28616">Ģirts Valdis Kristovskis</PERSON> <GRPOL GRPOLID="1108">UEN</GRPOL> fraktsiooni nimel, <PERSON ID="1224">Karl von Wogau</PERSON> ja <PERSON ID="4433">Stefano Zappalà</PERSON> <GRPOL GRPOLID="1102">PPE-DE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0030">Teema: Uraani sisaldava lahingumoona keelustamise rahvusvaheline leping</OBJECT><CONTENT><PARA>Vaesestatud uraani kasutamine sõjategevuses on vastuolus kirjutatud ja tavapärase rahvusvahelise humanitaar- ja keskkonnaõiguse põhisätete ja põhimõtetega. Seetõttu kordas Euroopa Parlament novembris 2006 oma varasemaid üleskutseid kehtestada uraani sisaldava lahingumoona moratoorium, võttes vastu resolutsiooni bioloogiliste relvade ja ebainimliku tavarelvastuse kohta. Toetus sellele kasvab kogu maailmas. Märtsis 2007 võttis Belgia vastu siseriikliku õigusakti, millega keelatakse uraani sisaldava lahingumoona tootmine, kasutamine, hoidmine, müük, omandamine, tarnimine ja vedu. Mais 2007 pani Euroopa Parlament välja Iraagis uraani sisaldava lahingumoona ohvriteks langenute pilte ja tunnistajate ütlusi (70% Iraagist on kaetud vaesestatud uraanist pärineva tolmuga). Oktoobris 2007 tegi Itaalia kaitseminister teatavaks, et 37 Itaalia sõdurit suri ajavahemikul 1996–2006 tõenäoliselt kokkupuute tõttu lahingumoonast pärineva uraaniga Iraagi ja Balkani missioonil. Paljudes teistes riikides on olnud samasuguseid juhtumeid, mis puudutavad sadu veterane. Ühendkuningriigis ja Ameerika Ühendriikides teeb järjest rohkem muret uraanitolmu mõju tervisele, mille tõttu on kasutusele võetud tagasipöörduvate sõdurite tervise testimise süsteem. Detsembris 2007 võttis ÜRO Peaassamblee suure häälteenamusega vastu resolutsiooni, milles rõhutatakse muret uraani sõjaline kasutamise pärast. Resolutsioonis vaesestatud uraani sisaldavate relvade ja lahingumoona kasutamise mõjude kohta palutakse tungivalt ÜRO liikmesriikidel veel kord uurida uraani sisaldava lahingumoona kasutamisest tulenevaid terviseriske. Uraani keemilise toksilisuse ja võimaliku kantserogeense laadi kohta saadud täiendavad tõendid kohustavad rakendama ettevaatusprintsiipi ELi õiguse kohaselt. <BRK/></PARA><PARA>Kuidas kavatseb komisjon seda   parlamendi resolutsiooni täita? <BRK/></PARA><PARA>Milliseid meetmeid võtab   komisjon praegu kooskõlas oma ettevaatusprintsiibi kohaste kohustustega,   et vältida humanitaartöötajate kokkupuutumist vaesestatud uraanist pärineva   tolmuga saastunud piirkondades? <BRK/></PARA><PARA>Kas komisjonil on kavas   alustada dialoogi Euromiliga, kes on keelustamise poolt? <BRK/></PARA><PARA>Millised rahalised vahendid   on komisjoni käsutuses, et teha saastunud alade nimekiri ja saastunud   alade keskkonnauuring ning toetada saastunud alade puhastamist? <BRK/></PARA><PARA>Milliseid rahalisi vahendeid   on komisjon valmis kasutama tsiviilelanike, abitöötajate ja sõjaväelaste   informeerimiseks? <BRK/></PARA><PARA>Millised rahalised vahendid   on komisjoni käsutuses meditsiinilisteks uuringuteks ning uraaniohvrite   tervise järelevalveks ja neile hüvitise maksmiseks?</PARA></CONTENT></QUEST>