<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000105">O-000105/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4267">Udo Bullmann</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000105">Teema: ELi pangandussektori stressitestid 2011. aastal</OBJECT><CONTENT><PARA>Stressitestid, mille Euroopa Pangandusjärelevalve Komitee (CEBS) ja komisjon 2010. aasta juulis läbi viisid, ei suutnud taastada usaldust ELi pangandussüsteemi vastu. Ühtlustatud piiriülese lähenemisviisi puudumine oli üks põhjustest, miks stressitestid ebaõnnestusid. Näiteks võis iga liikmesriik otsustada, millised pangad pidid stressitesti läbi tegema, samuti erinesid mustad stsenaariumid ja mitmel korral osutus edastatud teave vääraks.</PARA><PARA>Tänavuse aasta stressiteste viib läbi hiljuti asutatud Euroopa Pangandusjärelevalve, kes avaldas 18. märtsil enda koostatud stressitestide stsenaariumid ja meetodid. Võrreldes eelmise aastaga on tehtud mõningaid parandusi, kuid selleks, et kindlustada Euroopa finantsasutuste raamistiku usaldusväärsus, võiks komisjon selgitada järgmist:</PARA><PARA>1. Millised on peamised muudatused, mis aitavad vältida pankade stressitesti eelmise aasta ebaõnnestumise kordumist?</PARA><PARA>2. Kuidas saab komisjon tagada, et stressitestid katavad kõikides liikmesriikides eksisteerida võivad asjakohased ohud?</PARA><PARA>3. Kuidas kindlustab komisjon kõikides liikmesriikides õiglase juurdepääsu erinevatele pangastruktuuridele ja ärimudelitele?</PARA><PARA>4. Ferreira raportis nõuab Euroopa Parlament strateegiat rekapitaliseerimiseks ja vajaduse korral nende pankade ümberstruktureerimist, kes seisavad silmitsi probleemidega (<ANCHOR ID="1" FAMILY="TA" TYPE="P7-TA" YEAR="2010" NUMBER="0276">P7_TA(2010)0276</ANCHOR>). Milliseid konkreetseid ettepanekuid kavatseb komisjon seoses sellega teha ja millal võib neid oodata?</PARA></CONTENT></QUEST>