<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0052">O-0052/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28267">Josep Borrell Fontelles</PERSON> <COMMITTEE COMMID="809">Arengukomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0052">Teema: Rahvusvaheline leping kassettlahingumoona keelustamiseks, jätkuna Oslo deklaratsioonile</OBJECT><CONTENT><PARA>Pärast Oslo deklaratsiooni vastuvõtmist 23. veebruaril 2007, milles kutsuti üles sõlmima rahvusvahelist lepingut kassettlahingumoona üleilmseks keelustamiseks, ja sellele järgnenud Lima kassettlahingumoona konverentsi 24.–25. mail 2007 on ligikaudu 80 riiki, sealhulgas peaaegu kõik ELi liikmesriigid, otsustanud toetada sellise lepingu sõlmimiseni viivat protsessi. Belgia korraldab 2007. aasta oktoobri lõpus selleteemalise kõrgetasemelise piirkondliku kohtumise. Detsembris toimub jätkuna Oslo ja Lima kohtumistele kolmas ülemaailmne konverents Viinis. <BRK/></PARA><PARA>Millised on olnud komisjoni   algatused, et järgida Euroopa Parlamendi varasemaid Oslo protsessi toetavaid   resolutsioone, eeskätt 16. novembri 2006. aasta resolutsiooni bioloogiliste   ja toksiinrelvade keelustamise konventsiooni (BTWC), kassettpommide   ning tavarelvade kohta, milles ELil paluti toetada algatust „kõikehõlmava   ja tõhusa konventsiooni kehtestamiseks, millega keelustataks kassettlahingumoon   kogu maailmas”? <BRK/></PARA><PARA>Kas komisjonil on kavas   osaleda nii Brüsseli kui Viini kohtumisel või muul viisil aidata kaasa   neile läbirääkimistele ning kui jah, siis kuidas?  <BRK/></PARA><PARA>Millised on olnud komisjoni   algatused, et õhutada ELi liikmesriike võtma vastu siseriiklikke meetmeid   kassettpommide keelustamiseks ning rahvusvahelisel tasandil õhutada   kõiki riike, kes ei ole veel Oslo deklaratsioonile alla kirjutanud,   seda tegema? Millised on olnud komisjoni algatused, et toetada võetud   kohustuste täitmist teatavate tavarelvade konventsiooni raames ning   eelkõige sõjast mahajäänud lõhkekehade V protokolli raames? <BRK/></PARA><PARA>Milliseid programme   ja projekte komisjon toetab või plaanib toetada kolmandates riikides,   et aidata lõhkemata kassettlahingumoona poolt mõjutatud kogukondi ja   isikuid, aidata kaasa saastunud piirkondade demineerimisele, teadlikkuse   tõstmisele ohtude osas ning keelatud kassettlahingumoona varude hävitamisele? <BRK/></PARA><PARA>Kas komisjon kaalub   rahvusvahelise konverentsi korraldamist ELi rolli kohta sõjast mahajäänud   lõhkekehade põhjustatud konfliktijärgsete sotsiaalmajanduslike, humanitaarsete   ja arengutagajärgede kõrvaldamisel hiljutiste rahvusvaheliste algatuste   taustal?</PARA></CONTENT></QUEST>