<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0062">O-0062/04</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4466">Ilda Figueiredo</PERSON> ja <PERSON ID="28410">Marco Rizzo</PERSON> <GRPOL GRPOLID="1106">GUE/NGL</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0062">Teema: Nõukogu poliitiline kokkulepe arvutialaste leiutiste patentsuse direktiivi ettepaneku kohta</OBJECT><CONTENT><PARA>Nõukogu poliitiline kokkulepe arvutialaste leiutiste patentsuse direktiivi ettepaneku kohta ei vasta tarkvarasektori majanduslikele, teaduslikele ja kultuurilistele väljakutsetele, ei edenda innovatsiooni ega tehnoloogilist arengut ning väikeste ja keskmise suurusega ettevõtete vajadusi. Selle direktiivi ettepaneku eesmärgiks on luua võimalus inimteadmiste patenteerimiseks, mis soodustaks turu domineerimist ja tooks kasu suurtele rahvusvahelistele ettevõtetele selles sektoris.</PARA><PARA>18. mail 2004. a jõudis konkurentsinõukogu poliitilise kokkuleppeni arvutialaste leiutiste patentsuse direktiivi ettepaneku kohta, mis võimaldaks ka tarkvara patenteerimist. Poliitilise kokkuleppeni jõuti kvalifitseeritud häälteenamusega, kolme erapooletu (Belgia, Austria ja Itaalia) ja ühe vastuhäälega (Hispaania). Pärast seda ei ole nõukogu ametlikult kokkuleppe osas hääletanud, mitte vaid vaba tarkvara liikumise, tarkvara tootjate, teadlaste, väikeste ja keskmise suurusega ettevõtete ja isegi mõne riikliku paralamendi vastuseisu tõttu, vaid samuti kuna Hollandi riiklik parlament palus oma valitsusel seda direktiivi ettepanekut mitte toetada, st hääletada poliitilise kokkuleppe vastu.</PARA><PARA>Miks ei lükka nõukogu tagasi direktiivi ettepanekut ja ei tühista oma 18. mai poliitilist otsust, arvestades, et selle innovatsiooni ja tehnoloogilist arengut takistava direktiivi tagajärgede osas on laiaulatuslik vastuseis?</PARA></CONTENT></QUEST>