<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0115">O-0115/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1309">Brian Simpson</PERSON><BRK/><COMMITTEE COMMID="2868">Transpordi- ja turismikomisjon</COMMITTEE>i nimel</TI-AUTHOR></TI><OBJECT OBJID="OBJ0115">Teema: Merel kaotsi läinud konteinerid ja kahju hüvitamine</OBJECT><CONTENT><PARA>Hiljutisel 11ndal kolmepoolsel Waddenzee ministrite konverentsil rõhutati asjaolu, et selles piirkonnas kukub üle parda merre ja läheb kaotsi üha rohkem veokonteinereid.</PARA><PARA>Sektorisisese hinnangu kohaselt läheb ELi vetes igal aastal laevadelt kaduma üle 2000 veokonteineri. Seda teavet toetab ka Madalmaade instituudi MARIN uurimisprojekt Lashing@Sea, mille käigus leiti, et peamised põhjused, miks konteinerite virn võib ümber minna, on vigased kinnitusköied, ülekaalulised konteinerid ja ebatäpne lastimine. Lisaks on suuremate laevade meeskondadel raske ette arvata, millal võib raske last ilmastikutingimuste mõjul hakata vööri või ahtri poole liikuma, mis võib nendel aladel suurendada vertikaalset kiirendust rohkem, kui laeva projektis ette nähtud.</PARA><PARA>Lisaks tähendab asjaolu, et mürgitute ainete osas puudub otsese vastutuse ja kulude hüvitamise konventsioon (kohaldatav on ainult merinõuete korral vastutuse piiramise konventsiooni 1996. aasta protokoll) seda, et liikmesriikide ja rannikuäärsete alade jaoks võib kohtu kaudu puhastusoperatsioonide eest hüvituse nõudmine kaasa tuua ülikõrgeid kulusid.</PARA><PARA>Kas komisjon kavatseb – arvesse võttes ELi vetes üle parda kukkunud ja kaotsi läinud konteinerite suurt hulka – projekti Lashing@Sea tulemused uuesti üle vaadata ja nende põhjal konteinerite kinnitamise protseduuride ja varustuse täiustamiseks meetmeid võtta?</PARA><PARA>Arvestades, et muu hulgas põhjustab konteinerite kaotsiminekut konteinerite ülekaal ja ebatäpne lastimine, siis milliseid reguleerivaid meetmeid kavatseb komisjon võtta tagamaks, et kõik konteinerid kaalutakse sadamas üle ning lastitakse nõuetekohaselt enne, kui laev merele läheb?</PARA><PARA>Arvestades, et paljusid kaotsi läinud konteinereid ei leita ja nad võivad sisaldada ohtlikke materjale, siis kas komisjon on nõus, et tuleks uurida võimalust võtta konteinerite asukoha hõlpsamaks tuvastamiseks kasutusele automaatselt käivituvad raadiomajakad?</PARA><PARA>Kuidas kavatseb komisjon parandada puudujäägid hüvitamiskorras ja tagada, et konteinerlaevadelt pärineva mürgitu reostusega seotud reostamisjuhtumid oleksid hõlmatud otsese vastutuse konventsiooniga?</PARA></CONTENT></QUEST>