<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000307">O-000307/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96694">Rolandas Paksas</PERSON>, <PERSON ID="97196">Oreste Rossi</PERSON><BRK/>fraktsiooni <GRPOL GRPOLID="2960">EFD</GRPOL> nimel</TI-AUTHOR></TI><OBJECT OBJID="OBJ000307">Teema: Euroopa Liidu solidaarsusfondi loomist käsitleva määruse (EÜ) nr 2012/2002 läbivaatamine</OBJECT><CONTENT><PARA>Euroopa Liit võttis 2002. aastal määrusega (EÜ) nr 2012/2002 kasutusele Euroopa Liidu solidaarsusfondi (ELSF), viidates ELi toimimise lepingu artiklile 352, mis käsitleb subsidiaarsuse põhimõtet, ja täites sama lepingu artikliga 222 ette nähtud solidaarsuse nõuet. Euroopa Liidu solidaarsusfondi kui erakorralise vahendi eesmärk on võimaldada loodusõnnetuste ohvriks langenud elanikele kiire ja tõhusa finantsabi andmist, millega saab tänu kiirele otsustusprotsessile tagada humanitaarsest ja majanduslikust vaatepunktist normaalsete elutingimuste võimalikult kiire taastamise kõigis kahjustatud piirkondades.</PARA><PARA>Praegu laastavad loodusõnnetused Põhja-Itaaliat ning kahjustavad tõsiselt nii humanitaarses kui ka majanduslikus mõttes Liguuria, Piemonte ja Lombardia maakonda. Aasta eest tabasid üleujutused Veneto maakonda, kuid erinevalt Euroopa Liidu solidaarsusfondi määruse põhjendustest 1, 2, 8 ja artiklist 1 ei ole praeguseni saadud andmete kogumisega seotud bürokraatia tõttu Euroopa Liidult mitte mingit finantsabi. Komisjonile esitatavad küsimused on järgmised.</PARA><PARA>Kas komisjon kavatseb läbi vaadata fondi kasutamise ja rakendamise mehhanismi, mis on loodusõnnetuste ohvriks langenud elanike vajadusi arvestades ebatõhus ja aeglane? Kas komisjon on mõelnud lõpetada suurõnnetuse ja erakorralise katastroofi eristamise, mis diskrimineerib ja karistab katastroofi ohvreid? Kas komisjon peab vajalikuks võtta kahjustada saanud liikmesriikide/piirkondade kahju hüvitamiseks kasutusele ettemaksusüsteemi, mis võiks hädaolukorras tagada tõepoolest kiire abi?</PARA></CONTENT></QUEST>