<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000062">O-000062/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/><COMMITTEE COMMID="2878">Petitsioonikomisjon</COMMITTEE>i nimel</TI-AUTHOR></TI><OBJECT OBJID="OBJ000062">Teema: Vabadus mitte astuda ühenduse liikmeks (petitsioon 0901/2008)</OBJECT><CONTENT><PARA>Rühm Rootsi ettevõtjaid esitas 2008. aastal petitsiooni (0901/2008), milles oli kirjas, et ühingu liikmeid on ähvardatud ja hirmutatud, kuna nad keeldusid alla kirjutamast Rootsi ametiühingute sõlmitud kollektiivlepingutele. Petitsiooni esitajad juhtisid tähelepanu asjaolule, et nende ettevõtetes järgitakse kõiki õigusnorme ning pakutakse töötingimusi, mis on sama head või isegi paremad kui mujal.</PARA><PARA>Petitsiooni esitajad leiavad, et Rootsi ametiühingud on selles küsimuses võtnud ebaproportsionaalselt karmi hoiaku ning et vabadus mitte astuda ühenduse liikmeks on üksikisiku õigus, mis on võrreldav ühinemisvabadusega.</PARA><PARA>Kõnealune õigus tähendab vabadust mitte ühineda kollektiivsete ühendustega ning mitte sõlmida kollektiivlepinguid (ühinemisvabadusele vastupidine vabadus). Petitsiooni esitajad on arvamusel, et ühinemisvabadusele vastupidine vabadus on absoluutne õigus ning seda tuleb kaitsta.</PARA><PARA>- Kas komisjon nõustub sellega, et ühinemisvabadusele vastupidine vabadus on aluslepingute ja muude asjakohaste EL liikmesriike siduvate konventsioonide ja lepingute alusel absoluutne põhiõigus?</PARA><PARA>- Kas komisjon nõustub sellega, et ühinemisvabadusele vastupidine vabadus on sama oluline kui ühinemisvabadus ning seda tuleb kaitsta?</PARA><PARA>- Kas komisjon on ühendustesse mitteastumise vabadusega seoses arvamusel, et Rootsi töösuhteid reguleerivad õigusaktid on kooskõlas kõnealuse kirja ning aluslepingute ja muude asjakohaste ELi liikmesriike siduvate konventsioonide ja lepingutega?</PARA></CONTENT></QUEST>